Zahid Mohon Tangguh Prosiding Bela Diri

0

KUALA LUMPUR, Isnin –
 Bekas Timbalan Perdana Menteri, Datuk Seri Ahmad Zahid Hamidi memfailkan permohonan untuk menangguhkan prosiding membela diri dalam kes rasuah membabitkan dana Yayasan Akalbudi (YAB) sehingga rayuannya untuk mendapatkan salinan percakapan saksi daripada Suruhanjaya Pencegahan Rasuah Malaysia (SPRM) diputuskan Mahkamah Rayuan, Kuala Lumpur.

Peguam Hamidi Mohd Noh yang mewakili Ahmad Zahid memberitahu Hakim Mahkamah Tinggi Datuk Collin Lawrence Sequerah bahawa pihaknya memfailkan permohonan itu pada 23 Jun lepas.

Artikel berkaitan

Tajuddin dakwa Ahmad Maslan punca kemusnahan UMNO

GPS Umum Calon Bertanding Pada 4 Disember

MESIR BATALKAN TAYANGAN ETERNALS EKORAN BABAK HOMOSEKSUAL

Sultan Selangor Cadang Menteri Agama Hadir Festival Bon Odori

Sanusi saman Saifuddin isu REE, MARRIS

Timbalan Pendakwa Raya Abdul Malik Ayob berkata pihaknya menerima salinan notis permohonan itu menerusi e-mel pada Sabtu lepas dan akan membantah permohonan tersebut.

Ujar beliau, pihaknya memerlukan masa untuk memfailkan afidavit balasan berhubung permohonan itu.

Mahkamah kemudian menetapkan 4 Julai untuk pihak pendakwaan memfailkan afidavit balasan dan permohonan itu didengar pada 7 Julai ini.

Berdasarkan afidavit sokongan yang difailkan bersama notis usul permohonan itu, Ahmad Zahid berkata beliau dinasihatkan oleh peguamnya bahawa keterangan saksi-saksi yang akan beliau sebutkan di mahkamah adalah mustahak dan material untuknya mendapatkan salinan rakaman-rakaman percakapan mereka.

Menurut Ahmad Zahid, ini kerana beliau dapat melihat wujudnya sokongan antara keterangannya dan keterangan mereka.

Saksi-saksi itu termasuk anaknya Datuk Nurulhidayah, adiknya Datuk Seri Mohamad Nasaee Ahmad Tarmizi dan seorang ahli perniagaan Datuk Seri Khalid Mohamad Jiwa.

“Permohonan ini bukan bertujuan untuk melengahkan atau melewatkan perbicaraan kes saya kerana saya telah memberikan keterangan di peringkat keterangan utama di mahkamah. Permohonan ini adalah bersifat bona fide (niat baik) untuk memastikan saya mendapat perbicaraan yang adil dalam penyediaan pembelaan di mahkamah.

DATUK SERI DR AHMAD ZAHID HAMIDI / Presiden UMNO

Ahmad Zahid berkata, tanpa salinan rakaman percakapan saksi-saksi berkenaan, haknya untuk mendapatkan perbicaraan yang adil akan terjejas dan beliau ingin memberikan keterangan yang penuh serta lengkap semasa pemeriksaan utama di mahkamah sebelum disoal balas.

Pada 9 Mei lepas, Mahkamah Tinggi menolak permohonan Ahmad Zahid untuk mendapatkan rakaman percakapan saksi daripada SPRM kerana saksi boleh terdedah kepada intimidasi dan sebagai contoh, diugut agar memberikan keterangan yang berbeza daripada yang terdapat dalam rakaman kenyataan.

Ahmad Zahid diperintah membela diri atas 47 pertuduhan itu pada 24 Januari selepas mahkamah mendapati pendakwaan berjaya membuktikan kes prima facie terhadapnya.

Pada prosiding hari ini, Ahmad Zahid menyambung membacakan pernyataan saksi.

Pautan FB :
https://www.facebook.com/TvPertiwi/

Berita Semasa :
https://tvpertiwi.com.my/2022/06/25/tanda-pagar-matkilau-sohor-di-twitter/


Allahyarham Tan Sri Ali Hashim Tokoh Jihad Bisnes Yang Disegani

0

BANGI, Isnin –
 Nama Tan Sri Muhammad Ali Hashim sudah tidak asing di pentas dunia perniagaan islam dimana beliau seorang tokoh jihad bisnes yang menjadi idola ramai terutamanya masyarakat melayu dan yang beragama islam.

AWQAF Holdings Berhad (AWQAF), sebuah syarikat bersama-sama rakan penerbit, UKM Press telah melancarkan Buku Biografi Muhammad Ali Hashim: ‘Champion of Business Jihad & Corporate Waqf’ bersempena Mesyuarat Agung Tahunan AWQAF Holdings Berhad kali ke – 9 di Bangi Convention Centre.

Artikel berkaitan

Penamaan Calon PRN Sarawak

Enam warga Filipina dipenjara salah guna MyKad rakyat Malaysia

Wanita Berjasa Fokus Institusi Keluarga Dan Pendidikan

Pemimpin tertinggi parti politik akan didakwa SPRM?

Sanusi didakwa di Mahkamah Sesyen Selayang esok

Pelancaran buku tersebut adalah satu inisiatif yang dibawa oleh AWQAF demi menyelusuri kehidupan Allahyarham Tan Sri Muhammad Ali Hashim dalam jihadnya melaksanakan agenda Waqaf Korporat, Jihad Bisnes dan pembangunan sosioekonomi demi mengukuhkan kesejahteraaan ummah sejagat.

Buku biografi Allahyarham Tan Sri Muhammad Ali Hashim juga mengupas usaha beliau dalam mengembangkan institusi wakaf, dengan memperkenalkan konsep wakaf baharu iaitu wakaf berbentuk entiti perniagaan Islam atau Wakaf Korporat.

Perjuangan Allahyarham terhadap agenda wakaf korporat tidak pernah utuh. Selepas beliau tidak berkhidmat bersama jCorp, beliau meneruskan perjuangan dengan menubuhkan sebuah syarikat Wakaf Korporat melalui Dewan Perdangangan Islam Malaysia iaitu AWQAF Holdings Berhad dan berterusan memberikan pendedahan kepada masyarakat tentang kepentingan wakaf korporat sehingga nafas terkahir beliau.

Antara isi kandungan yang lain adalah, bagaimana perjuangan Allahyarham Tan Sri Muhammad Ali Hashim memperluaskan perniagaan Halal Toyyiban melalui pelbagai syarikat di bawah naungan JCorp.

Majlis pelancaran buku biografi ini dirasmikan oleh Datuk Seri Mustapa Mohamed, Menteri di Jabatan Perdana Menteri (Ekonomi) bersama-sama Penulis Buku Biografi, Prof Dr Rokiah Talib dan Pengerusi AWQAF Holdings Berhad, Tan Sri Siti Sa’diah Sheikh Bakir .

Pautan FB :
https://www.facebook.com/TvPertiwi/

Berita Semasa :
https://tvpertiwi.com.my/2022/07/01/parti-melayu-perlu-kembali-kepada-perpaduan-ummah-mpm/


Bukti Kecurangan Politik Terbesar Presiden – Penganalisis

0

KUALA LUMPUR, Selasa –
 Pendedahan bekas Ahli Majlis Kerja Tertinggi (MKT) UMNO, Datuk Seri Tajuddin Abdul Rahman mengenai kemelut yang berlaku dalam UMNO adalah bukti kecurangan politik terbesar yang dilakukan oleh Presiden parti Datuk Seri Dr Ahmad Zahid Hamidi terhadap ahli dan akar umbi parti.

Mengulas perkara itu, Penganalisis Politik, Dr Muhammad Tawfik Yaakob berpandangan, presiden UMNO perlu segera melepaskan jawatan kerana beliau dilihat semakin merosakkan parti berkenaan.

Artikel berkaitan

Tiada saksi mata tengok kebakaran Pusat Tahfiz Darul Quran Ittifaqiyah

Kadar pengangguran akan turun lagi tahun depan

Belanjawan 2023: GLC labur RM1.5 bilion dalam syarikat pemula tempatan

Harga kuih masih kekal sejak 4 tahun lalu

“Perang” antara Sanusi dengan Saifuddin belum tamat

Malah menurut beliau percakaran politik yang berlaku dalam UMNO mahupun Pakatan Harapan (PH) ketika ini petanda bahawa negara memerlukan satu nafas dan wajah politik baharu.

Beliau berkata, pemimpin-pemimpin bahagian dan akar umbi perlu segera bertindak untuk menyelamatkan umno daripada terus berada dalam bahtera yang tidak tahu hala tuju sepertimana dakwaan Tajuddin wujudnya jajaran baharu bersama pemimpin pembangkang Datuk Seri Anwar Ibrahim.

Ujar Tawfik, perkara itu nyata memalukan institusi presiden yang tidak pernah berlaku sebelum ini.

Malah katanya menerusi pendedahan kontroversi oleh Tajudin itu, menunjukkan sejarah politik UMNO yang paling buruk dilakukan oleh seorang presiden semata-mata mahu kembali berkuasa.

Mengulas lanjut, Tawfik berkata, pendedahan Tajuddin itu juga seolah-olah memberi senjata kepada pembangkang dalam menghadapi pilihan raya umum ke -15 (PRU-15).

Jika ramai melihat perpecahan berlaku dalam kalangan pembangkang seperti DAP kenyataan kontroversi itu bukti berlakunya perpecahan yang kritikal dalam UMNO.

Tambah beliau lagi, keadaan ini akan menyebabkan rakyat semakin muak dengan perkembangan politik negara dan perpecahan dalam kalangan pemimpin sendiri.

Ujar Tawfik, percakaran politik yang berlaku dalam UMNO mahupun Pakatan Harapan (PH) ketika ini pertanda bahawa negara memerlukan satu nafas dan wajah politik baharu.

Semalam Tajuddin dalam sidang medianya membuat beberapa dakwaan khususnya terhadap Presiden UMNO, Datuk Seri Ahmad Zahid Hamidi.

Antara dakwaan beliau adalah akuan bersumpah (SD) daripada ahli Parlimen UMNO yang diketuai Ahmad Zahid untuk menyokong Presiden Parti Keadilan Rakyat (PKR), Anwar Ibrahim menjadi Perdana Menteri memang wujud.

Pautan FB :
https://www.facebook.com/TvPertiwi/

Berita Semasa :
https://tvpertiwi.com.my/2022/07/01/parti-melayu-perlu-kembali-kepada-perpaduan-ummah-mpm/


Harga Ayam Cecah RM13.90 Sekilogram

0

https://tvpertiwi.com.my/wp-content/uploads/2022/07/291409155_339916018159906_1681021834639959295_n.mp4

KUALA LUMPUR, Jumaat –
 Bermula hari ini, harga siling runcit ayam standard di Semenanjung Malaysia ditetapkan pada kadar RM9.40 sekilogram sebagaimana diputuskan dalam Mesyuarat Jemaah Menteri pada 29 Jun lepas.

Harga siling runcit ayam standard di Semenanjung Malaysia ditetapkan pada kadar RM9.40 sekilogram bermula hari ini.

Artikel berkaitan

BN Kaji Kerjasama Dengan PAS

Hanya Kit Ujian Air Liur Sahaja Dibenarkan Di Sekolah : KPM

Exco DAP cuba semarakkan Islamofobia, biadap – Haji Amin

82.8 Peratus Remaja Lengkap Divaksinasi

Kapal pengawal pantai China “The Monster” awasi projek gas Petronas

Manakala harga ayam super adalah RM9.90 sekilogram.

Berbeza di Sarawak, harga ayam sekilogram mencecah sehingga RM 13.90 bagi ayam super dan RM 12.90 bagi ayam standard iaitu di zon Limbang dan Lawas.

HARGA SILING TELUR AYAM

GRED A = 45 sen

GRED B = 43 sen

GRED C = 41 sen

Mesyuarat Jemaah Menteri pada 29 Jun lepas bersetuju menetapkan harga siling runcit telur ayam sebiji pada kadar 45 sen bagi gred A, gred B 43 sen dan gred C 41 sen di Semenanjung.

Antara lain, keputusan tersebut dicapai selepas kerajaan putuskan untuk tidak mengapungkan harga ayam, sebaliknya meneruskan subsidi.

Pada 24 Jun, Perdana Menteri mengumumkan keputusan kerajaan untuk tidak mengapungkan harga ayam di pasaran selain tidak menaikkan kadar tarif elektrik dan air di Semenanjung.

Dalam pada itu Kementerian Dalam Negeri dan Hal Ehwal pengguna (KPDNHEP) dalam kenyataannya hari ni berkata, OPS ATM (OPS Ayam, Telur Ayam dan Minyak Masak) Fasa 2 akan diteruskan bagi memastikan bekalan ayam, telur dan Minyak Masak sentiasa mencukupi dan stabil di pasaran.

Pautan FB :
https://www.facebook.com/TvPertiwi/

Berita Semasa :
https://tvpertiwi.com.my/2022/07/01/parti-melayu-perlu-kembali-kepada-perpaduan-ummah-mpm/


Kerajaan PAS Kelantan Tetap Kukuh

0

KOTA BAHRU, Selasa –
 Pemerintahan Pas Kelantan akan tetap kukuh malah tidak tergugat dengan dakwaan daripada Pengerusi Save Kelantan, Datuk Husam Musa mengatakan kerajaan gagal melaksanakan urus tadbir baik di Negeri Kelantan.

Ketua Penerangan Pas Negeri Kelantan, Datuk Mohd. Nassuruddin Daud berkata, sesiapa sahaja boleh melemparkan tomahan dan tuduhan termasuklah bercakap tanpa berlandaskan fakta.

Artikel berkaitan

Solat sunat gerhana matahari diadakan tengah hari ini

3 juta jemaah bakal wukuf di Arafah Selasa ini

Pemimpin Dinasihat Jangan Bergaduh, Segera Ambil Tahu Nasib Rakyat – Aminuddin

Zahid kuku besi, matikan demokrasi – Lukman Al Hakim

Malaysia mohon Arab Saudi tambah kuota haji kepada 31,950 jemaah

Beliau menegaskan jika pihak yang berkenaan itu mempunyai fakta kukuh berhubung satu-satu isu mereka boleh mengemukakan perkara tersebut.

Jelas beliau , Perkara yang harus difikirkan mengenai masalah yang sering berlaku seperti air harus diutamakan dan ia telah dibentang dalam Dewan Undangan Negeri walaupun bukan negeri itu sahaja mempunyai masalah air.

Memetik utusan, beliau memberitahu sepanjang Pas memerintah di Kelantan, kerajaan negeri tidak menerima apa-apa peruntukan daripada kerajaan pusat untuk meningkatkan air di Kelantan.

“Orang boleh fitnah tapi tidak ada seorang pun wakil rakyat Pas yang didakwa di mahkamah yang terbabit dengan rasuah”

DATUK MOHD NASSURUDDIN DAUD/ Ketua Penerangan Pas Kelantan

Mohd. Nassuruddin yang juga Pengerusi Jawatankuasa Pembangunan Islam, Dakwah, Penerangan dan Hubungan Seranta memberitahu, sepanjang mentadbir negeri ini tidak ada seorang pun wakil rakyat Pas yang didakwa terbabit dengan rasuah.

Jelas beliau, dia tidak menafikan ada memfitnah kepada mana-mana wakil rakyat Pas namun tiada siapa yang didakwa di mahkamah atas tuduhan terbabit dengan rasuah.


Lembaga Disiplin UMNO Belum Terima Laporan Rasmi Tajuddin

0

KUALA LUMPUR, Selasa –
 Lembaga Disiplin Umno melaporkan masih belum menerima laporan rasmi berkaitan bekas Ahli Majlis Kerja Tertinggi UMNO Datuk Seri Tajuddin Abdul Rahman ekoran dakwannya terhadap Presiden UMNO, Datuk Seri Dr Ahmad Zahid Hamidi.

“Lembaga Disiplin Umno adalah badan penyiasatan dalaman yang akan bertindak apabila menerima laporan rasmi atau aduan. Lembaga Disiplin tidak akan memberi komen terhadap isu-isu melibatkan kesalahan etika ahli UMNO,”

TAN SRI ZULHASNAN RAFIQUE / Pengerusi Lembaga Disiplin Umno

Memetik media tempatan, Tan Sri Zulhasnan Rafique berkata tindakan sewenang-wenangnya tidak akan diambil oleh pihaknya ke atas ahli atau pemimpin parti itu tanpa sebarang laporan rasmi.

Artikel berkaitan

Dua bekas pengarah ditahan seleweng dana RM9 juta

Tambang MRT2 percuma sehingga 31 Mac

Kementerian Kewangan tangguh pelaksanaan tiga duti eksais, cukai di bawah Bajet 2022

GUGURKAN CALON PN AJAR CARA LOLOS KE ISRAEL

Ahmad Zahid dedah identiti 10 Ahli Parlimen BN sokong Muhyiddin jadi PM

Menurutnya, sebarang tindakan tatatertib terhadap mana-mana ahli dan pemimpin UMNO akan dimaklumkan oleh Setiausaha Agung, Datuk Seri Ahmad Maslan.

Zulhasnan berkata demikian ekoran pendedahan yang dibuat oleh Tajuddin dalam sidang media semalam yang mendakwa beliau merupakan saksi UMNO menghantar akuan berkanun kepada Agong Untuk menyokong Anwar Ibrahim sebagai perdana menteri.

Dalam sidang media itu, Tajuddin mendesak Ahmad Zahid untuk berundur sebagai Presiden parti secara terbuka selain mendakwa hampir 130 ketua bahagian UMNO mahu Zahid berundur.

Pautan FB :
https://www.facebook.com/TvPertiwi/

Berita Semasa :
https://tvpertiwi.com.my/2022/07/01/parti-melayu-perlu-kembali-kepada-perpaduan-ummah-mpm/


Parti Melayu Perlu Kembali Kepada Perpaduan Ummah – MPM

2

BANGI, Selasa –
 Pada perkembangan berkaitan UMNO masih lagi menjadi tunjang orang melayu serta tulang belakang pemerintahan negara.

Itu pula pandangan Pengerusi Biro Politik Majlis Perundingan Melayu (MPM), Shahbudin Embun berkenaan status UMNO yang dikatakan menunjukkan bibit-bibit tanda perpecahan ekoran pemimpin parti itu berbalah antara satu sama lain.

Artikel berkaitan

17 Kes Varian Omicron Import Libatkan Individu Tak Divaksin

Konvoi Diiringi Polis Trafik Diberi Laluan Untuk Elak Kemalangan

Kerajaan perlu rangka undang-undang khas kekang LGBT – Presiden ISMA

Laporan SPRM terhadap Hakim Mohd Nazlan diserah kepada Ketua Hakim Negara

DAP Patut Jaga Sensitiviti Hak Istimewa Melayu Bumiputera

TV PERTIWI menghubungi beliau rentetan sidang media kontroversi semalam oleh ahli majlis kerja tertinggi, MKT, UMNO Datuk Seri Tajuddin Abdul Rahman.

“…saya tidak bersetuju dengan pendapat bahawa UMNO tidak mementingkan melayu, UMNO tidak perjuangkan hak melayu, UMNO tidak memperjuangkan keistimewaan melayu yang saya tahu dalam perlembagaan parti UMNO bahawa merekalah yang menjadi pejuang tulen kepada kesinambungan orang-orang melayu…bagi pendapat saya tidak ada parti lain yang dapat mengumpul kekuatan orang-orang melayu…”

SHAHBUDIN EMBUN / Pengerusi Biro Politik Majlis Perundingan Melayu (MPM)

Tambah beliau sekiranya penyatuan ummah ingin dilaksanakan di negara ini, hubungan bersama kerajaan perlu diadakan untuk mencari jalan penyelesaian yang dihadapi ketika ini seperti kegawatan ekonomi serta masalah COVID-19.

“…sebab itu saya merayu kepada UMNO, PAS dan parti melayu lain selepas sahaja pilihan raya ini kembalilah kepada pengukuhan Islamiyah bersatu hati semua demi untuk perpaduan ummah itu sendiri…”

Dan Selepas Pilihan Raya Umum ke-15 (PRU15) beliau berharap kesemua parti melayu patut bersatu padu dalam mengukuhkan jalinan ukhuwah serta mencari formula terbaik dalam membentuk ummah dalam kalangan pemimpin.

Pautan FB :
https://www.facebook.com/TvPertiwi/

Berita Semasa :
https://tvpertiwi.com.my/2022/06/25/tanda-pagar-matkilau-sohor-di-twitter/


SD Sokong Anwar : Ahmad Maslan Tanta Siapa PM Sekarang?

0

KUALA LUMPUR, Selasa –
 Setiausaha Agung UMNO, Datuk Seri Ahmad Maslan mempersoalkan sama ada Presiden Parti Keadilan Rakyat (PKR) Datuk Seri Anwar Ibrahim merupakan individu yang dilantik sebagai Perdana Menteri selepas wujudnya dakwaan berkaitan akuan bersumpah (SD).

Dalam perkembangan lain, Setiausaha Agung UMNO, Datuk Seri Ahmad Maslan mempersoalkan sama ada Presiden Parti Keadilan Rakyat (PKR) Datuk Seri Anwar Ibrahim merupakan individu yang dilantik sebagai Perdana Menteri selepas wujudnya dakwaan berkaitan akuan bersumpah (SD) yang dikatakan beliau ingin diangkat sebagai pemimpin negara.

Artikel berkaitan

Tauliah mengajar: Tokoh agama, ulama patut diberi pengecualian

Papagomo diperintah bela diri cederakan, hina Syed Saddiq

Jangan sentuh isu agama, raja, kaum pada PRN di enam negeri

Mufti Pahang haramkan konsert Coldplay

Mangsa penipuan pekerjaan ulangi perbuatan selepas diselamatkan

Memetik media tempatan, Ahmad dalam penegasannya berkata Datuk Seri Ismail Sabri yang diangkat sebagai Perdana Menteri selepas 15 Ahli Parlimen termasuk Presiden parti membuat pengorbanan dengan menarik sokongan terhadap Tan Sri Muhyiddin Yassin.

Dalam sidang media khas semalam, bekas Ahli Majlis Kerja Tertinggi UMNO Datuk Seri Tajuddin Abdul Rahman turut mendedahkan Datuk Seri Dr Ahmad Zahid Hamidi telah mengetuai bagi menandatangani SD dalam kalangan Ahli Parlimen UMNO bagi menyokong Presiden PKR, Datuk Seri Anwar Ibrahim sebagai Perdana Menteri.

“Dalam perjuangan yang penting adalah hasilnya, perjuangan presiden, dibantu timbalan (presiden) dan ahli MKT antaranya kita menang tujuh pilihan raya. Yang terbesar ialah apabila 15 Ahli Parlimen mendesak yang akhirnya Datuk Seri Ismail Sabri Yaakob menjadi Perdana Menteri,”

DATUK SERI AHMAD MASLAN / Setiausaha Agung UMNO

Dalam pada itu, Ahmad turut berkata Ahmad Zahid telah membuktikan perjuangannya dalam UMNO apabila wakil parti itu berjaya dilantik sebagai Perdana Menteri.

Menurutnya, Presiden parti itu terpaksa membayar harga yang mahal untuk melawan kehendak bekas Perdana Menteri, Tun Dr Mahathir Mohamad supaya UMNO dibubarkan sebelum ini.

Pautan FB :
https://www.facebook.com/TvPertiwi/

Berita Semasa :
https://tvpertiwi.com.my/2022/07/01/parti-melayu-perlu-kembali-kepada-perpaduan-ummah-mpm/


Tajuddin Putar Belit, Takut SPRM – Puad Zarkashi

0

KUALA LUMPUR, Selasa –
 Ibarat masuk bakul angkat sendiri. Malah banyak putar belitnya. Itu dakwaan Ahli Majlis Kerja Tertinggi (MKT) UMNO, Datuk Dr Mohd Puad Zarkashi berhubung sidang media khas mengenai pemecatan bekas Ahli MKT Datuk Seri Tajudin Abdul Rahman pada Isnin 27 Jun 2022.

Ibarat masuk bakul angkat sendiri – demikian pandangan Ahli Majlis Kerja Tertinggi (MKT) UMNO, Datuk Dr Mohd Puad Zarkashi, terhadap sidang media Ahli Parlimen Pasir Salak, Datuk Seri Tajuddin Abdul Rahman semalam.

Artikel berkaitan

Negara tanggung kos biaya pesakit vape, bukan bertambah kaya

Kenaikan Harga Barangan Bukan Sekadar Terletak Kepada KPDNHEP

Pegawai Media Blinken Positif

Jalan Batang Kali-Genting Highlands ditutup setahun

Tanding jawatan lain, bukan Presiden dan Timbalan – Khir Toyo

Beliau dalam hantaran terbaru Facebook beliau berkata banyak juga fakta yang diputar belit Tajudin.

Katanya banyak pertemuan dianjurkan Tajudin di kediamannya dan mengapa harus dipusingkan fakta 200 darjah.

Dakwa beliau lagi, Tajudin fobia kerana disiasat Suruhanjaya Pencegahan Rasuah Malaysia (SPRM) dan katanya ramai lagi saksi yang hidup.

Dalam sidang media khas semalam, Tajudin mendesak Presiden UMNO, Datuk Seri Dr Ahmad Zahid Hamidi, melepaskan jawatan secara terhormat kerana tidak layak memimpin parti.

Tajuddin yang digugurkan daripada jawatan ahli MKT UMNO juga mendakwa, Ahmad Zahid sebenarnya mengepalai gerakan menandatangani akuan bersumpah (SD) bagi menyokong Presiden PKR, Datuk Seri Anwar Ibrahim untuk diangkat sebagai Perdana Menteri.

Mohd Puad turut menempelak Menteri Komunikasi dan Multimedia, Tan Sri Annuar Musa, berhubung isu pendedahan yang dibuat Tajuddin.

Tambah Puad, sidang media semalam bagi Annuar itu adalah bola tanggung untuk membelasah UMNO.

Annuar dalam Annuar kata tindakan terhadap Tajuddin akan timbulkan krisis.

Memang Annuar mahu begitu. Sebab itu dia viral dan share,” katanya.

Pautan FB :
https://www.facebook.com/TvPertiwi/

Berita Semasa :
https://tvpertiwi.com.my/2022/07/01/parti-melayu-perlu-kembali-kepada-perpaduan-ummah-mpm/


Bekalan Minyak Masak Subsidi Dijangka Pulih Beberapa Hari Lagi – KPDNHEP

0

PUTRAJAYA, Sabtu –
 Dalam beberapa hari lagi, isu kekurangan bekalan minyak masak bersubsidi dijangka stabil dan kembali pulih.

Demikian yang dinyatakan Pengarah Penguatkuasa Kementerian Perdagangan Dalam Negeri dan Hal Ehwal Pengguna (KPDNHEP), Azman Adam.

Artikel berkaitan

Melabur dalam dana ASB tidak merugikan

Pemandu tabur paku di jalan raya diburu polis

Radzi Jidin kekal Ahli Parlimen Putrajaya

Filipina-China selesaikan isu maritim di Laut China Selatan

Lebih 100 ‘Bikers’ Turut Serta Konvoi Merdeka Ride

Katanya, 60 ribu metrik tan minyak masak bakal diedarkan kepada pihak pembungkus dan pemborong.

“Sebenarnya, kekurangan bekalan ini bukan disebabkan pembelian panik, tetapi kerana permintaan sangat tinggi terhadap minyak masak paket kerana perbezaan subsidi kerajaan dengan yang tidak bersubsidi.”

AZMAN ADAM / Pengarah Penguatkuasa KPDNHEP

Beliau berkata, kerajaan masih lagi menangguh harga kuota tersebut sebanyak RM2.50 sepaket bagi satu kilogram berikutan lonjakan terhadap permintaan minyak masak paket adalah amat tinggi akibat permintaan yang banyak oleh pengguna.

Azman berkata demikian selepas menjalankan pemeriksaan Penentuan Harga Maksimum di Padang Besar Alor Setar, hari ini.

Sementara itu, pihaknya telah melakukan 1,873 pemeriksaan yang melibatkan harga ayam, telur dan minyak masak di seluruh negara.

Dalam pemeriksaan tersebut, didapati hanya 13 kes yang dilaporkan namun ia tidak membabitkan penjualan yang melebihi harga kawalan.

Jelasnya, harga siling yang ditetapkan oleh kerajaan sememangnya sudah mengambil kira kadar keuntungan margin yang amat mencukupi.

Pautan FB :
https://www.facebook.com/TvPertiwi/

Berita Semasa :
https://tvpertiwi.com.my/2022/07/01/harga-ayam-cecah-rm13-90-sekilogram/


BERJASA Sedia Kerjasama Dengan PAS

0

https://tvpertiwi.com.my/wp-content/uploads/2022/07/291597149_137654702228360_3553757216192967866_n-1.mp4

BANGI, Jumaat –
 Parti BERJASA mahu menjangkau lebih jauh daripada sempadan UMNO dan BERSATU untuk membina semula negara ini.

Presiden BERJASA, Zamani Ibrahim berkata, pihaknya sangat terbuka dengan mana-mana parti termasuk mahu bekerjasama dengan PAS dalam jajaran baharu.

Artikel berkaitan

KKM perkenal ubat mesra OKU penglihatan dengan tulisan Braille

Kajang Dinaiki Air Selepas Hujan Lebat

Bung Moktar, Zizie Izette dilepas, dibebaskan

Apandi tidak layak dapat pampasan Tun Mahathir ada sebab untuk tahu

“Jadikan saya calon pilihan terakhir” – Annuar Musa

“Berjasa mempelawa untuk bersama dengan jajaran baharu yang kita ingin laksanakan ini supaya Hasrat untuk membina sebuah negara itu akan tercapai. Kita mewujudkan jajaran baharu ini untuk membina sebuah negara jadi di situ ada titik pertemuan antara PAS dan BERJASA maka saya mempelawa Bersama dengan jajaran baharu yang akan kita wujudkan insyAllah dan masuk dalam perbincangan perundingan untuk kita muktamadkan bagaimana ia dapat dilaksanakan.”

ZAMANI IBRAHIM / Presiden BERJASA

Dalam pada itu beliau berkata, BERJASA akan terus membawa agenda besar ini untuk membina negara kerana melihat parti UMNO sudah tidak mampu membangunkan negara kerana berlaku perpecahan dalaman.

“Pertama sekali untuk kita membina sebuah negara ini dengan barisan kepimpinan baharu kita tidak mahu negara ini dipimpin oleh negara kita yang lama, kalau sekiranya UMNO mengatakan bahawa PRU15 akan Kembali menang dengan bacaan politiknya berasaskan kepada PRN Melaka dan PRN Johor tetapi bagaimana rakyat atau negara boleh diuruskan dengan baik oleh parti yang rapuh dan di dalamnya berlaku perbalahan dan sebagainya sehingga hari ni pun kitab oleh nampak bagaimana mereka menjatuhkan menggugurkan pimpinan yang sering tidak sehaluan walaupun dalam satu politik yang sama.”

Negara ini perlu ditadbir urus dan mampu dibina semula dengan kepimpinan baharu dalam kalangan individu berjiwa negarawan, tokoh nasional.

Pada Mei lalu, BERJASA melancarkan Majlis Negarawan Berjasa dilancarkan dengan mengumpulkan tokoh dan pakar bagi mengetengahkan dasar-dasar dan polisi yang berwibawa demi kepentingan rakyat dan negara.

Pautan FB :
https://www.facebook.com/TvPertiwi/

Berita Semasa :
https://tvpertiwi.com.my/2022/07/01/parti-melayu-perlu-kembali-kepada-perpaduan-ummah-mpm/


Dasar UMNO, BN Jelas Sokong Ismail Sabri Sebagai PM – Tok Mat

0

KUALA LUMPUR, Sabtu –
 Sokongan terhadap Datuk Seri Ismail Sabri Yaakob sebagai Perdana Menteri dalam menghadapi Pilihan Raya Umum ke-15 (PRU15) adalah dasar yang sepatutnya dipegang UMNO dan Barisan Nasional.

Timbalan Presiden UMNO, Datuk Seri Mohamad Hasan berkata, cakap-cakap segelintir individu yang bertentangan dengan dasar itu tidak sepatutnya dijadikan sebagai pandangan parti UMNO mahupun BN.

“Kita memperakui baru-baru ini Perdana Menteri (Ismail Sabri) merupakan calon ‘poster boy’ (Perdana Menteri) kita menghadapi pilihan raya (PRU15), ini jelas menunjukkan keikhlasan parti untuk kita pastikan ketenangan dalam parti itu dapat kita capai sebelum kita hadapi pilihan raya.

MOHAMAD HASAN / Timbalan Presiden UMNO

Beliau berkata, tiada pihak dalam UMNO dan BN yang menyerang kepimpinan Ismail Sabri sebagai Perdana Menteri, malah parti memberikan sokongan kepada Ismail Sabri dengan penuh ikhlas.

Artikel berkaitan

PENAMPILAN TUAN IBRAHIM DI GLASLOW MENARIK PERHATIAN

Harga Racun Naik Sehingga 199 Peratus

Penggunaan kalimah Allah akan dibincangkan dalam mesyuarat Kabinet

Harga siling ayam, telur dimuktamad esok

Bencana Banjir: Umat Islam Perlu Ambil Iktibar Kebesaran Allah

Tegasnya, apa yang penting dalam UMNO dan BN adalah memupuk perpaduan dan kesepakatan dalam parti itu yang perlu serta amat penting ketika parti menghadapi PRU15.

Semalam, Ismail pada Majlis Makan Malam Ahli Dewan Tertinggi BN Bersama Kepimpinan BN Sabah menekankan perpaduan dalam parti selain mengingatkan bahawa beliau Perdana Menteri daripada BN, justeru tindakan menyerangnya bermakna melemahkan kepimpinan BN.

Beliau turut mendakwa ada pihak yang cuba memecahbelahkan perpaduan antara ahli UMNO.

Pautan FB :
https://www.facebook.com/TvPertiwi/

Berita Semasa :
https://tvpertiwi.com.my/2022/07/01/harga-ayam-cecah-rm13-90-sekilogram/


Keputusan Rayuan Kes Rasuah Abdul Azeez Ditangguhkan

0

KUALA LUMPUR, Jumaat –
 Pasukan pembelaan Datuk Seri Abdul Azeez Abdul Rahim memohon keputusan rayuan bekas Pengerusi Tabung Haji itu bagi membatalkan 13 tuduhan menerima rasuah dan pengubahan wang haram di Mahkamah Rayuan di sini hari ini, ditangguhkan.

Keputusan rayuan bekas Pengerusi Tabung Haji itu bagi membatalkan 13 tuduhan menerima rasuah dan pengubahan wang haram di Mahkamah Rayuan di sini hari ini, ditangguhkan.

Artikel berkaitan

Hanya Kit Ujian Air Liur Sahaja Dibenarkan Di Sekolah : KPM

Perlu Siasatan Menyeluruh Banteras Pemalsuan Sijil

Waris Korban Banjir Dapat Sumbangan Rm10,000

PKR teruskan legasi di Melaka, Gagal sebarang kerusi di Sarawak

Mahathir tolak nasihat Jomo bersara daripada dunia politik

Pasukan pembelaan Datuk Seri Abdul Azeez Abdul Rahim, Amer Hamzah Arshad memohon penangguhan tersebut bagi memberi ruang dan masa kepada Suruhanjaya Pencegahan Rasuah Malaysia (SPRM).

Ia bertujuan untuk menjalankan siasatan terhadap penemuan fakta serta bukti baharu kes itu yang diserahkan oleh pihaknya kepada Jabatan Peguam Negara (AGC).

Beliau juga dimaklumkan Ketua Pesuruhjaya SPRM, Tan Sri Azam Baki sedang meneliti perkara berkenaan daripada aspek tertentu.

Panel tiga hakim diketuai Datuk Seri Kamaludin Md Said bersama Datuk Abu Bakar Jais dan Datuk Che Mohd Ruzima Ghazali menetapkan 26 Ogos ini bagi keputusan rayuan itu, selepas mendengar hujahan kedua-dua pihak.

Kamaludin berkata, mahkamah menangguhkan keputusan rayuan itu untuk kali terakhir, kerana kes itu sudah berjalan dalam tempoh lama.

Abdul Azeez, 54, yang juga Ahli Parlimen Baling menghadapi tiga tuduhan menerima rasuah berjumlah RM5.2 juta berkaitan projek jalan raya di Perak dan Kedah serta 10 pertuduhan pengubahan wang haram mencecah jutaan ringgit.

Pendakwaan terhadapnya dibuat mengikut Seksyen 28(1)(c) Akta SPRM 2009 serta dibaca bersama seksyen 16(a)(A) dan seksyen 24(1) akta sama yang memperuntukkan hukuman penjara maksimum 20 tahun dan denda.

Pautan FB :
https://www.facebook.com/TvPertiwi/

Berita Semasa :
https://tvpertiwi.com.my/2022/07/01/parti-melayu-perlu-kembali-kepada-perpaduan-ummah-mpm/


Keputusan Tawaran Ke Tingkatan Enam Tahun 2022 Diumum 7 Julai

0

https://tvpertiwi.com.my/wp-content/uploads/2022/07/291919055_5222930174464195_5264193282999134664_n.mp4

KUALA LUMPUR, Sabtu –
 Kementerian Pendidikan Malaysia (KPM) memaklumkan keputusan tawaran bagi kemasukan ke Tingkatan Enam tahun 2022 akan diumumkan pada 7 Julai 2022.

Dalam kenyataan KPM memberitahu murid lepasan SPM tahun 2021 sudah boleh membuat semakan keputusan tawaran dan pendaftaran kemasukan ke Tingkatan Enam untuk sesi tahun 2022 secara atas talian dan juga melalui sekolah asal masing-masing.

Artikel berkaitan

BN sedia hadapi PRN, punggut undi parti komponen

Kerajaan bakal bangunkan pangkalan data untuk PMKS

Kerajaan perlu wujudkan sistem data raya bekalan sayur negara

Lima gabungan parti politik meterai perjanjian

Petisyen pilihan raya Gua Musang dibicarakan, Putrajaya ditolak

Susulan itu, murid lepasan SPM tahun 2021 yang tidak menerima tawaran ke Tingkatan Enam boleh mengemukakan permohonan rayuan secara atas talian mulai 7 hingga 24 Julai tahun ini.

Sementara itu, murid yang tidak mempunyai capaian internet pula, rayuan boleh dibuat melalui sekolah masing-masing.

Keputusan permohonan rayuan kemasukan ke Tingkatan Enam Semester 1 akan dimaklumkan pada 1 Ogos 2022 melalui portal yang sama dan murid yang tidak mempunyai capaian internet, akan dimaklumkan oleh pihak sekolah pada tarikh yang sama.

Tambahnya, murid yang ditawarkan ke Tingkatan Enam perlu melapor diri pada 25 Julai 2022 di Kolej atau Pusat Tingkatan Enam yang dinyatakan dalam surat tawaran.

Manakala bagi ambilan rayuan, tarikh lapor diri adalah pada 2 Ogos 2022.

Pautan FB :
https://www.facebook.com/TvPertiwi/

Berita Semasa :
https://tvpertiwi.com.my/2022/07/01/harga-ayam-cecah-rm13-90-sekilogram/


Pusat Rawatan TH Diiktiraf Arab Saudi, Negara Pertama Diluluskan Permit

0

Tabung Haji media conference at Kuala Lumpur

KUALA LUMPUR, Jumaat –
 Pusat Rawatan Lembaga Tabung Haji (TH) di Makkah dan Madinah menjadi pusat rawatan jemaah haji luar negara pertama di Arab Saudi yang mendapat kelulusan permit (Tarkhis) oleh Kementerian Kesihatan Arab Saudi bagi pembukaan dan pengoperasian hospital musim haji kali ini.

Ketua Pengarah Kesihatan, Tan Sri Dr Noor Hisham Abdullah, berkata perkhidmatan ditawarkan di pusat rawatan itu hampir setara dengan hospital pakar Minor.

Artikel berkaitan

Tragedi Batang Kali: Pemilik lima kenderaan di tapak perkhemahan dikenal pasti

Keabsahan Sekolah Vernakular Disambung Hari Ini

Wang tidak dituntut berjumlah RM11 bilion

SPNB bina 500 RMR di Kelantan

Kertas arahan halang MB Kedah wujud

Menurut Dr Noor Hisham kelulusan permit ini diberikan setelah melalui pemeriksaan yang ketat dan teliti oleh Kementerian Kesihatan Arab Saudi.

Ia juga pengiktirafan kepada kualiti dan standard fasiliti serta perkhidmatan kesihatan bagi jemaah Malaysia di Makkah dan Madinah.

Bukan itu sahaja malah Permit Ambulans (Tasrih) untuk menjalankan perkhidmatan ambulans yang mana Malaysia mempunyai 20 ambulans spesifikasi tinggi juga diiktiraf.

Beliau dalam satu kenyataan juga mengucapkan tahniah kepada Ketua Rombongan Haji Malaysia, Datuk Seri Syed Saleh Syed Abdul Rahman dan Timbalan Ketua Rombongan Haji (Perubatan) serta Rombongan Perubatan Musim Haji 1443H/2022M, Dr Mohd Shaffari Marzuki.

Pautan FB :
https://www.facebook.com/TvPertiwi/

Berita Semasa :
https://tvpertiwi.com.my/2022/07/01/parti-melayu-perlu-kembali-kepada-perpaduan-ummah-mpm/


Tentera Darat Sedia Bina Pos Kawalan Di Lawas

4

KUCHING, Sabtu –
 Tentera Darat Malaysia TDM akan membina pos kawalan di Lawas bagi mengawal kemasukan pendatang asing tanpa izin (PATI), selain mengekang kegiatan penyeludupan antara Sarawak dan Sabah.

Panglima 1 Divisyen Infantri, Mejar Jeneral Datuk Dzulkafli Mustaffa berkata, kerajaan Sarawak sudah menyediakan tapak seluas 1 perpuluhan 3 hektar bagi membina pos kawalan itu.

Artikel berkaitan

Khutbah Jumaat tegaskan penggunaan kalimah Allah hanya untuk umat Islam

Lepasan SPM, hati-hati tawaran masuki IPTA melalui media sosial – Khaled

Annuar gesa henti pertikai pelantikan Anwar sebagai PM

Yayasan Maghfirah Santuni Mangsa Banjir

Tiada keperluan PRK DUN Gurun, pengosongan kerusi hampir tamat penggal

 “Biasanya pos kawalan tentera diwujudkan di sempadan antarabangsa, tetapi berbeza dengan pos yang bakal dibina di Lawas itu kerana ia adalah untuk mengawal keluar masuk antara negeri. Ini kerana situasi di Lawas agak lain sedikit,”

MEJAR JENERAL DATUK DZULKAFLI MUSTAFFA / Panglima 1 Divisyen Infantri

Menurutnya, Premier Sarawak, Tan Sri Abang Johari Abang Openg dan Timbalannya, Datuk Amar Awang Tengah Ali Hassan, menyokong penuh langkah untuk mewujudkan pos berkenaan, dan pembinaan akan bermula sebaik peruntukan diterima dari kerajaan Sarawak.

Mengulas lanjut, Dzulkafli berkata, sementara pos kekal dibina, pihaknya sudah melaksanakan gerakan di kawasan Lawas menerusi Ops Bambu.

Jelasnya, apabila siap dibina kelak, pos kawalan tentera di Lawas itu adalah yang pertama diwujudkan di sempadan antara negeri.

Sementara itu, mengenai perkembangan pembinaan pos kawalan tentera di Padang Pan di Bau, Batu Kaya di Lubok Antu dan Sungai Paoh di Serian, Dzulkafli berkata tiga pos berkenaan sudah siap 85 peratus manakala pos kawalan di Tapak Megah, Kapit sudah siap dalam 50 peratus.

Sebelum ini, dua buah kontena dari Sabah dalam cubaan penyeludupan masuk rokok yang bernilai RM4.7 juta berjaya dipatahkan melalui Ops Bambu.

Pautan FB :
https://www.facebook.com/TvPertiwi/

Berita Semasa :
https://tvpertiwi.com.my/2022/07/01/harga-ayam-cecah-rm13-90-sekilogram/


UMNO Serlah Sikap Ego Yakin Menang Besar Tanpa Muafakat Nasional – BERJASA

0

https://tvpertiwi.com.my/wp-content/uploads/2022/07/291736057_1074903530114013_4300740407435235890_n-1-1.mp4

KUALA LUMPUR, Jumaat –
 Keyakinan UMNO mampu menang besar pada Pilihan Raya Umum Ke-15 (PRU15) tanpa Muafakat Nasional menyerlahkan sikap ego dan tamak parti itu yang tidak menguntungkan rakyat.

“Negara memerlukan barisan kepimpinan baharu, muka baru serta berwibawa untuk membina semula keunggulan negara serta bermaruah. Agenda besar ini tidak ada dalam ‘road map’ UMNO, yang dicanang setiap hari ialah UMNO nak berkuasa.”

ZAMANI IBRAHIM / Presiden BERJASA

UMNO menyerlahkan sifat sikap ego dan tamak parti itu yang tidak menguntungkan rakyat dengan keyakinan mereka mampu menang besar Pilihan Raya Umum Ke-15 (PRU15) tanpa Muafakat Nasional.

Artikel berkaitan

Pegawai Tugas-Tugas Khas PM dilantik CEO Yadim

Aminuddin hairan jumlah penceroboh tanah Raub cecah 500 orang

Fakta siasatan tanpa memihak, pertuduhan ikut keterangan- Peguam Negara

Gerakan Murtad Malaysia Anjur Forum Kebebasan Agama Ambang 2023 Hina Islam

Mangsa banjir enam negeri meningkat kepada 11,918

Presiden BERJASA, Zamani Ibrahim percaya keyakinan UMNO untuk bergerak solo dibina atas dasar kemenangannya pada dua Pilihan Raya Negeri (PRN) di Melaka dan Johor sebelum ini.

Memetik ISMAWEB beliau berkata, UMNO tidak membawa makna kepada agenda rakyat serta negara sekalipun menang pada PRU-15 sekiranya parti itu sarat dengan perpecahan dalaman.

Beliau berkata demikian sebagai mengulas situasi semasa politik negara dan hala tuju kerjasama parti-parti Melayu dalam mendepani PRU15 tidak lama lagi.

Manakala kedudukan PAS ketika ini, Zamani berkata, parti itu perlu menjangkau lebih jauh daripada sempadan UMNO dan Parti Pribumi Bersatu Malaysia (Bersatu), sekiranya serius ingin membina semula negara.

Katanya, PAS boleh ditinggalkan tanpa izin UMNO dan juga Bersatu apabila parti tersebut mendapat peluang tanpa PAS.

Sehubungan itu, beliau menyarankan PAS untuk terbuka berbincang dan mengadakan sesi meja bulat dengan parti-parti lain walaupun bersaiz kecil.

Ustaz Zamani mempelawa PAS untuk turut serta dengan Jajaran Baharu atas slogan Bersama Pimpin Negara dalam membina kekuatan sokongan dan kerjasama dengan beberapa parti, pimpinan NGO dan tokoh nasional.

Pautan FB :
https://www.facebook.com/TvPertiwi/

Berita Semasa :
https://tvpertiwi.com.my/2022/07/01/parti-melayu-perlu-kembali-kepada-perpaduan-ummah-mpm/


Zahid Tidak Minta Annuar Musa Tandatangan SD

0

KUALA LUMPUR, Jumaat –
 Presiden UMNO Datuk Seri Ahmad Zahid Hamidi tidak pernah meminta Ahli Parlimen Ketereh, Tan Sri Annuar Musa menandatangani akuan bersumpah SD bagi menyokong Datuk Seri Anwar Ibrahim sebagai Perdana Menteri.

Menteri Komunikasi dan Multimedia itu juga berpendapat, pucuk pimpinan parti perlu mencari jalan bagi mengharmonikan keadaan susulan pendedahan yang dibuat itu.

Artikel berkaitan

Tuntutan 9 Kerusi Makkal Sakhti Daripada BN Tidak Realistik

Konvoi Diiringi Polis Trafik Diberi Laluan Untuk Elak Kemalangan

Pendapatan Nelayan Masih Lagi Terjejas

MCA Minta Papan Tanda Baharu Kerana Tiada Tulisan Cina

Sebutan semula kes Muhyiddin 4 Ogos ini

“Pertama saya tidak terlibat tak pernah sign apa-apa sokong Anwar Ibrahim keduanya apa yang disabitkan berapa belas orang tu saya tak terlibat saya nak komen pun tak boleh Cuma saya fahamnya bukan sahaja Datuk Tajudin, Datuk seri Nazri juga mengesahkan dan mereka orang yang terlibat lebih berwibawa dari saya untuk menerima atau tidak dan datuk Seri Anwar Ibrahim yang menerima SD pun turut mengesahkan dan beberapa pemimpin PKR mengesahkan.”

TAN SRI ANNUAR MUSA / Menteri Komunikasi dan Multimedia

Beliau mengulas mengenai pendedahan SD yang dibuat bekas ahmli majlis kerja tertinggi umno Datuk seri tajuddin abdul rahman dalam satu sidang media khas.

Katanya jika masing-masing menyerang antara satu sama lain, mungkin ada baiknya UMNO menumpukan kepada solidariti dan memberi perkhidmatan kepada rakyat.

Dalam pada itu, Annuar juga memberitahu Kabinet masih belum membincangkan berkenaan Pilihan Raya Umum ke-15 (PRU15) atau tarikhnya.

Beliau juga menafikan laporan bahawa kebanyakan menteri dan timbalan menteri menyokong untuk mengadakan PRU15 menjelang Oktober.

Sebelum ini, Datuk Seri Tajuddin mendakwa wujud SD dalam kalangan ahli Parlimen UMNO yang menyokong Anwar sebagai Perdana Menteri.

Menurut Ahli Parlimen Pasir Salak itu, beliau adalah saksi hidup yang turut menandatangani SD itu meskipun yang pada awalnya menolak cadangan pucuk pimpinan parti berkenaan.

Pautan FB :
https://www.facebook.com/TvPertiwi/

Berita Semasa :
https://tvpertiwi.com.my/2022/07/01/parti-melayu-perlu-kembali-kepada-perpaduan-ummah-mpm/


2.4 Juta Kenderaan Dijangka Masuk Ke Pantai Timur

0

https://tvpertiwi.com.my/wp-content/uploads/2022/07/292090044_731960714743547_8548772042573655023_n.mp4

KUALA LUMPUR, Isnin –
 Kira-kira 2.4 juta kenderaan dijangka pulang ke Pantai Timur menjelang perayaan Aidiladha tahun ini.

Anih Berhad menjangkakan sejumlah satu juta 648 ribu kenderaan bakal menggunakan lebuhraya Kuala Lumpur – Karak (KLK) dan 704 ribu kenderaan di lebuhraya pantai timur fasa 1 (LPT1) bermula dari 8 Julai hingga 11 Julai.

Artikel berkaitan

Kerajaan digesa ubah pakaian seragam pramugari tempatan terutama yang Islam

Bomba Giat Cari Tujuh Mangsa Hilang Di Pahang

Kapitalis Pegang Pemimpin Punca Kegiatan Haram Gagal Dibanteras? – BERJASA

Pasang tenaga solar tanpa pendahuluan bermula hari ini

JBPU batal pemilihan UMNO Bahagian Tumpat

Pengurus Besar Kanan ANIH Berhad, Radzimah Mohd Radzi dalam satu kenyataan memaklumkan peningkatan jumlah kenderaan itu berikutan rakyat Malaysia yang mengambil peluang untuk pulang ke kampung bagi menyempurnakan ibadah korban pada hari raya Aidiladha yang akan diasambut pada 10 Julai ini.

Katanya, berdasarkan trend hujung minggu yang stabil sejak awal tahun ini, purata harian hujung minggu bagi Lebuhraya KLK adalah sebanyak 161,000 kenderaan manakala jumlah kenderaan di LPT1 pula direkodkan sebanyak 65,000 kenderaan.

Razimah berkata, ANIH Berhad mengambil langkah meningkatkan tahap kesediaan pada musim perayaan kali ini dengan penambahan petugas dan anggota sebagai persediaan pengaktifan lorong-lorong tambahan jika berlaku peningkatan trafik.

Anih Berhad mengingatkan pengguna supaya memandu dengan berhemah serta memastikan keadaan kenderaan optimum.

Untuk maklumat tepat dan terkini Lebuhraya KLK dan LPT1, pengguna diminta rujuk laman sosial rasmi atau hubungi hotline yang tertera.

Pautan FB :
https://www.facebook.com/TvPertiwi/

Berita Semasa :
https://tvpertiwi.com.my/2022/07/02/dasar-umno-bn-jelas-sokong-ismail-sabri-sebagai-pm-tok-mat/


Isu Kenaikan Harga Perlu Diperhalusi Dari Segala Dimensi – Pakar

0

https://tvpertiwi.com.my/wp-content/uploads/2022/07/292100111_407941461304915_456556828568257705_n-1-1-1.mp4

KUALA LUMPUR, Ahad –
 Isu kenaikan harga barang perlu diperhalusi dari pelbagai dimensi termasuk dari sudut punca kenaikan harga barang dan dari sudut ekonomi.

Penganalisis ekonomi Dr Mohd Afzanizam Abdul Rashid, ketika ini kenaikan harga input dari sektor pertanian memberi kesan besar ditambah pula suasana ekonomi global apa yang berlaku di ukraine dan Dasar sifar covid di china banyak memberi kesan kepada negara.

Artikel berkaitan

Saifuddin nafi dakwaan KDN beri kerakyatan kepada warga China

MOU Bukan ‘Kitab Suci’ Untuk Halang Buat PRU Awal – Zahid

BERJASA masih perlu RM50,000 bantu mangsa gempa bumi Turkiye-Syria

Pertikai Pulau Pinang dalam Perlembagaan akan dikenakan tindakan

Penukaran nama PUTRA kepada Gerakan Tanah Air tidak sahih – Zamani

Sehubungan itu isu-isu ini perlu ditangani dengan baik oleh kerajaan dan individu.

Malaysia sebagai negara pedagang bagaimana kita beroperasi dari segi ekonomi sangat berkait rapat dengan ekonomi global dan isu ini memberi kesan, dari segi dasar kerajaan dan sebagainya isu isu ini perlu diperhalusi bagaimana ia dapat diselesaikan dan meminimumkan kesan itu.belanjawan yang sedang dilaksanakan , harga meningkat sesuai atau tidak dengan pendapatan itu yang fokus perlu diberikan.

DR MOHD AFZANIZAM ABDUL RASHID / Ketua Ahli Ekonomi Bank Islam Malaysia Bhd

Tambah beliau dalam suasana inflasi yang tinggi kuasa beli seseorang juga merosot, selain mencari jalan mencari penyelesaian, baik dari sudut kerajaan dan juga individu.

Sebarang demonstrasi yang dilakukan bagi menyatakan bantahan terhadap kenaikan harga barang adalah satu bentuk manifestasi dan sentimen rakyat terhadap isu yang berlaku ini.

Namun semua pihak harus bersikap positif katanya dalam mencari jalan keluar dalam kemelut ekonomi yang melanda juga perlu difikirkan.

Dari sudut individu katanya mempelbagaikan sumber pendapatan antaranya dengan menceburi peluang ekonomi gig adalah antara langkah yang boleh dilakukan oleh individu

Bagi mereka yang mempunyai lebihan wang, aktiviti pelaburan boleh diambil kira sebagai satu langkah dalam suasana inflasi yang tinggi.

Sementara itu kata Dr Afzanizam, Pasukan Khas Jihad Tangani Inflasi adalah satu langkah yang dapat memberi koordinasi yang baik di antara kementerian dan agensi kerajaan, dan diharap merungkai amalan perniagaan yang tidak sihat.

Dengan adanya jawatankuasa ini ia diantara kementerian dan jabatan agensi kerajaan dan melihat amalan peniaga sendiri, dengan adanya jawatankuasa ini dapat melihat kewujudan kartel, sorok dan sebagainya koordinasi yang baik dan kita lihat dalam jangka masa terdekat.

DR MOHD AFZANIZAM ABDUL RASHID / Ketua Ahli Ekonomi Bank Islam Malaysia Bhd

Rabu lalu kabinet bersetuju menubuhkan Pasukan Khas Jihad Tangani Inflasi bagi membantu Keluarga Malaysia menghadapi cabaran peningkatan kos sara hidup.

Pasukan khas itu berperanan mengumpulkan semua maklumat daripada kementerian, agensi dan orang ramai bagi merangka strategi serta mengkoordinasi tindakan menyelesaikan isu-isu berkaitan inflasi khususnya mengawal kenaikan harga barang dengan lebih efisien dan berkesan.

Pautan FB :
https://www.facebook.com/TvPertiwi/

Berita Semasa :
https://tvpertiwi.com.my/2022/07/04/pemuda-isma-lancar-kempen-suntik-semangat-perjuangan-melayu-islam/


Jemaah Tipu Status Kesihatan, Tabung Haji Diarah Siasat Dakwaan

0

PUTRAJAYA, Ahad  –
 Lembaga Tabung Haji diarah menyiasat dakwaan yang mengatakan terdapat bakal jemaah haji yang menipu status kesihatan mereka untuk mengerjakan rukun Islam kelima itu pada tahun ini.

Timbalan Menteri di Jabatan Perdana Menteri (Hal Ehwal Agama), Datuk Ahmad Marzuk Shaary berkata, pihaknya sudah menyerahkan perkara itu kepada Tabung Haji dan siasatan awal perlu dijalankan untuk memastikan dakwaan tersebut benar atau sebaliknya.

“Saya tidak menolak kemungkinan faktor cuaca di tanah suci menyumbang kepada kesihatan jemaah terganggu,”

– Timbalan Menteri di Jabatan Perdana Menteri (Hal Ehwal Agama), Datuk Ahmad Marzuk Shaary

Menurutnya, perkara tersebut kini sudah berada dalam pengetahuan pihak berwajib dan kerajaan sudah mengarahkan Tabung Haji untuk menyiasat mengenai dakwaan berkenaan.

Artikel berkaitan

Pembiaya dana dari AS didakwa dalang tuntutan Sulu – Azalina

Najib Ulangi Sumpah Laknat, Tidak Tahu Tentang RM42 Juta

Nahas ELmina: Polis sah identiti semua mangsa

MOTAC tidak wajar letak pegawai fasih Bahasa Mandarin di KLIA

Tumpu Isu Utama, Ambil Tindakan Terhadap Ketua Sindiket Haram

Tambahnya setakat ini perkara itu masih belum dapat disahkan kebenarannya dan kita sedang menunggu maklum balas daripada Tabung Haji.

Beliau diminta mengulas mengenai dakwaan segelintir jemaah haji merahsiakan status dan tahap kesihatan sebelum terbongkar semasa berada di Tanah Suci.

Tahun ini, bakal jemaah dikenakan syarat ketat untuk menunaikan haji apabila perlu melepasi saringan kesihatan.

Antaranya jemaah berusia 65 tahun ke bawah, tidak menghidap penyakit kronik dan beberapa syarat lain dibenarkan ke menunaikan haji.

Pautan FB :
https://www.facebook.com/TvPertiwi/

Berita Semasa :
https://tvpertiwi.com.my/2022/07/02/dasar-umno-bn-jelas-sokong-ismail-sabri-sebagai-pm-tok-mat/


Pemuda ISMA Lancar Kempen Suntik Semangat Perjuangan Melayu, Islam

0

https://tvpertiwi.com.my/wp-content/uploads/2022/07/291773377_2865494080425132_8087257355118662349_n-1-1.mp4

PUTRAJAYA, Ahad –
 Mengangkat semangat nasionalisme silam bangsa Melayu, Filem Mat Kilau semakin mendapat tempat di hati rakyat Malaysia ekoran ianya menceritakan mengenai kehebatan perjuangan pahlawan membela agama, bangsa dan tanah air dari penjajah.

Rentetan maklum balas positif hasil filem berkenaan, Pengarah Kempen Kemerdekaan 2022, Muslim Abdullah Zaik, Pemuda ISMA mengambil peluang menyusun satu kempen semangat kemerdekaan daripada perjuangan pejuang-pejuang silam tanah air.

Artikel berkaitan

Abdul Hadi sindir pelantikan Anwar, PH menang ‘dalam masa kecederaan’

Zahid gagal dapat pasport secara kekal

Cukai cecair vape tidak memadai demi kesihatan

Kerajaan perlu siasat dakwaan ‘sedekah’ pengundi

Anwar ziarah kawan lama perkara biasa – Salahuddin

“…memang kita gunakan semangat mat kilau ini untuk lancarkan kempen kita harini menjejak tanah dijajah, yang mana kita harapkan semangat dalam dewan ini boleh dibugarkan dan boleh direalisasikan pada kempen-kempen kemerdekaan seterusnya, dan sinonim dengan pemuda ISMA kita akan mengimbau kembali ssemangat silam utk kita selarikan dengan semangat perjuangan yang sekarang, maksudnya di sini kemerdekaan itu bukan kita lawan komunis semata-mata, kita lawan British juga, jadi saya kira filem Mat Kilau ini adalah bertepatan dgn kempen yg kita lancarkan…”

MUSLIM ABDULLAH ZAIK / Pengarah Kempen Kemerdekaan 2022

Muslim selaku Pengarah Kempen Kemerdekaan ‘Menjejak Tanah Yang Hilang’ berkata filem Mat Kilau mampu menanamkan semangat jatidiri Melayu Islam, yang mana filem tersebut mengimbau kembali semangat nasionalisme bangsa Melayu menentang penjajah, sejajar dengan bulan kemerdekaan negara.

Tambahnya aura filem Mat Kilau bertepatan dengan kempen yang dianjurkan oleh Pemuda ISMA itu, Kempen Kemerdekaan ‘Menjejak Tanah Yang Hilang’ merupakan kesinambungan Kempen ‘Tukar Nama Asal, Hapuskan Jejak Penjajah’ yang berlangsung pada Ogos 2020 lepas.

Dalam sesi temuramah bersama TV Pertiwi, Ketua Pemuda ISMA Arifin Manan berkata, objektif utama kempen ‘Menjejak Tanah Yang Hilang’ ini adalah untuk mengembalikan semangat kemerdekaan tanah air dikalangan generasi muda, dan menyedarkan golongan muda bahawa peradaban Alam Melayu itu luas dan bukan sahaja di Malaysia semata-mata.

“…kita antara objektifnya, pertama kita nak orang muda ini sedar bahawa peradaban alam melayu ni luas bukan sekadar di Malaysia sahaja, kita pernah berada rumpun yang sangat-sangat besar, kita beharap dalam kempen ini kali ni kita tahu sesungguhnya tanah di Singapura, tanah di Riau tanah di selatan Thailand, rumpun Melayu ni sangat besar, itu antara objektif utama kita, sebenarnya kita ni sebuah rumpun melayu yg besar …”

ARIFFIN MANNAN / Ketua Pemuda ISMA

Pelancaran Kempen Kempen Kemerdekaan ‘Menjejak Tanah Yang Hilang’ ini akan berlansung bermula Julai 2022 sehingga September 2022, dan merangkumi aktiviti seperti jelajah bermula dari Kuala Lumpur ke Singapura dan Batam, penerbitan dokumentari dan juga menganjurkan program Hari Peradaban Bangsa Melayu bersama NGO-NGO yang lain dalam mempromosikan adat dan budaya Melayu.

Pautan FB :
https://www.facebook.com/TvPertiwi/

Berita Semasa :
https://tvpertiwi.com.my/2022/07/02/dasar-umno-bn-jelas-sokong-ismail-sabri-sebagai-pm-tok-mat/


Sultan Selangor Pandang Serius Perpecahan Politik Orang Melayu

0

SHAH ALAM, Isnin –
 Sultan Selangor, Sultan Sharafuddin Idris Shah, memandang serius terhadap gejala perpecahan dalam kalangan orang Melayu terutama pemimpin politik Melayu.

Baginda berkata, perbalahan orang Melayu dan pemimpin politik Melayu yang ketara sekarang boleh mengancam perpaduan, keharmonian hidup rakyat serta kestabilan politik di Negara ini.

Artikel berkaitan

KPM kekal pendirian tidak iktiraf UEC

SPRM siasat bekas PM, menantu berkaitan kontrak kerajaan

Abdul Hadi ulangi dakwaan, Kerajaan Pusat berubah jika PN menang

PM tersentuh dalam siri syarahan kehormat Madani

Sultan Kedah berangkat ke Rumah Terbuka Malaysia Madani esok

“Beta tidak berhasrat mencampuri urusan politik dan pentadbiran negara, walau bagaimanapun beta merasa bertanggungjawab untuk memberi nasihat dan pandangan bagi memperbetulkan keadaan, di samping menggesa agar perpecahan orang Melayu dan pemimpin politik Melayu dapat segera dihentikan. Ianya adalah bagi menjamin agar kepentingan masyarakat hak Melayu dapat dipelihara tanpa mengetepikan hak dan kepentingan masyarakat bukan Melayu di negara ini,”

SULTAN SHARAFUDDIN IDRIS SHAH / Sultan Selangor

Sultan Sharafuddin menerusi satu kenyataan yang dikongsikan menerusi facebook Selangor Royal Office bertitah, pemimpin-pemimpin politik Melayu perlu sedar bahawa pembangunan dan kemajuan Negara amat bergantung kepada kepimpinan yang stabil.

Titah baginda, kegagalan pemimpin Melayu menunjukkan kepimpinan yang baik dan bertanggungjawab menyebabkan kaum lain akan hilang rasa hormat terhadap pemimpin Melayu sekaligus tidak memberi sokongan kepada pemimpin Melayu.

Pemimpin politik Melayu harus juga bekerjasama dengan pemimpin parti politik kaum lain bagi menjamin pembangunan negara dijadikan keutamaan demo keselesaan hidup rakyat pelbagai kaum, titah baginda.

Dalam pada itu, Sultan Sharafuddin turut menggalakkan rakyat terutama kaum Melayu menonton filem Mat Kilau agar ia boleh dijadikan sebagai satu tauladan dan pengajaran bahawa sesebuah tamadun dan negara boleh runtuh seandainya tidak bersatu-padu mempertahankannya.

Filem Mat Kilau yang memaparkan bagaimana perpecahan dalam kalangan orang Melayu boleh mengakibatkan pihak luar mudah menguasai kita.

Titah baginda, dialog yang digunakan di dalam filem ini, bertepatan bagi menyampaikan mesej kepada orang Melayu bahawa kekuatan sesuatu bangsa terletak kepada semangat perpaduan dan pegangan kepada agama Islam.

Sementara itu, Sultan Sharafuddin turut bertitah, baginda sedar gejala fitnah-memfitnah berlaku dengan berleluasa di kalangan masyarakat dan penyebaran berita tidak ditentukan kesahihannya serta budaya menyerang perilaku peribadi bukan Melayu di negara ini.

Titah baginda, penyebaran berita fitnah yang tidak ditentukan kesahihannya serta budaya menyerang perilaku peribadi seseorang individu sudah menggugat keharmonian masyarakat.

Pautan FB :
https://www.facebook.com/TvPertiwi/

Berita Semasa :
https://tvpertiwi.com.my/2022/07/02/dasar-umno-bn-jelas-sokong-ismail-sabri-sebagai-pm-tok-mat/


Suntik Dana Anak Muda Hasil Seni Bermutu, Cukuplah Karya Berkiblat Barat

0

BANGI, Isnin –
 ULTRA kiasu mula takut apabila Mat Kilau menjadi fenomena.

Pemerhati politik, Prof Dr. Ridhuan Tee Abdullah, berkata dengan fenomena limpahan Mat Kilau ini kerajaan dan orang Melayu mesti tampil ke hadapan dan serius membantu industri seni tempatan dan mengambil peluang dalam keadaan ultra kiasu membisu.

Kerajaan dan orang Melayu mesti tampil ke hadapan dan serius membantu industri seni tempatan serta menyuntik dana untuk anak muda berkarya bagi melahirkan hasil seni sebegini, bagi memastikan ia terus hidup dan jati diri Melayu dan bumiputera mengakar di bumi Melayu ini.

Artikel berkaitan

Minum spirit campur air berbikarbonat pelajar diintubasi

KKM perkenal ubat mesra OKU penglihatan dengan tulisan Braille

3 Syarat Perlembagaan Untuk Lantikan Jemaah Menteri

Jaga keselamatan, Johor diuji bencana banjir sekali lagi

PAS Masih Harapkan Kerjasama UMNO Dalam MN

“Saya selalu membuat analogi sebegini. Negara China dan Korea, jati diri Raja-raja dan dinastinya telah pupus. Tetapi mereka berjaya menghasilkan filem dan karya seni beraja dan berjati sehingga pecah panggung. Ratusan dan puluhan siri diterbitkan, menjadi fenomena seluruh dunia, lebih-lebih lagi negara kita, menjadi tontonan sehingga terbit air mata. Mereka berjaya menampilkan jati diri bangsa mereka. ‘’

– Pemerhati politik, Prof Dr. Ridhuan Tee Abdullah

Menurut Prof Ridhuan Tee, anak bangsa Melayu Islam mesti dikembalikan berjati diri sebagai asas kekuatan dan masa depan negara tercinta ini.

Dan usaha itu tidak boleh menoleh ke belakang lagi sebaliknya terus bergerak ke hadapan.

Tambahnya jarang sekali berlaku ‘filem purba’ berjati diri Melayu mendapat sambutan anak muda sehingga pecah panggung namun fenomena Mat Kilau telah menunjukkan sedemikain .

Beliau turut mengucapkan tahniah kepada anak-anak seni berkenaan juga kepada orang kuat belakang tabir iaitu Haji Abdul Rahman Mat Dali, yang sanggup mengeluarkan dana demi menyuntik perjuangan agama dan bangsa Melayu.

Fenomena in katanya menjadikan ultra kiasu, tidak boleh berbuat apa apa sebaliknya mengikut rentak semasa.

Malah, demi undi ada ahli parlimen ulta kiasu yang menaja tiket menonton wayang MAt Kilau.

Persoalannya, kata beliau apa iktibar yang boleh dipelajari dan tindakan segera yang perlu dilakukan?

Pertama, kerajaan mesti tampil membantu karya seni sebegini, demi martabatkan jati diri Melayu Bumiputera dan jangan membiarkan Rahman Dali dan ISMA sahaja.

Kedua, katanya kerajaan mesti memelihara tempat-tempat bersejarah, tanpa dirosakkan dan diganggu-gugat persekitarannya, bagi tujuan penggambaran dan menjaga khazanah seni.

Ketiga, pelaburan untuk anak bangsa dan jatidiri jangan terlalu berkira untung rugi. Meskipun pada mulanya terpaksa menanggung kerugian, jangan pula berputus asa demi jati diri anak bangsa.

Keempat, selain Mat Kilau (Pahang), karya seni lain juga perlu diterbitkan seperti tokokh tokoh pejuang silam yang lain.

Antaranya Tok Gajah ( Pahang), Dato’ Bahaman (Pahang), Pawang Nong (Pahang), Tok Janggut ( Kelantan), Tok Kenali (Kelantan), Rentap ( Sarawak), Rosli Dhobi ( Sarawak), Syarif Masahor ( Sarawak), Kanang AK Langkau ( Sarawak),dan yang lain.

Kelima katanya cukup-cukuplah menerbit filem dan karya seni berkiblatkan barat yang memualkan dan kembali kepada jati diri negeri yang berpaksikan kepada Melayu dan Bumiputera, bersendikan Islam.

Pautan FB :
https://www.facebook.com/TvPertiwi/

Berita Semasa :
https://tvpertiwi.com.my/2022/07/04/2-4-juta-kenderaan-dijangka-masuk-ke-pantai-timur/


Tajuddin Mahu Ismail Sabri Jadi Perdana Menteri Selepas PRU15

0

https://tvpertiwi.com.my/wp-content/uploads/2022/07/291687500_415557430322595_5499075725461827687_n-1.mp4

IPOH, Ahad –
 Minggu lalu beliau membuat kenyataan yang menggemparkan berhubung parti UMNO bersabit dengan pemberhentiannya sebagai ahli majlis kerja tertinggi UMNO, MKT.

Hari ini, secara terbuka di hadapan Perdana Menteri dan kira-kira 15,000 warga Pasir Salak, Ahli Parlimen Pasir Salak, Datuk Seri Tajuddin Abdul Rahman mengulangi sokongan tidak berbelah baginya kepada Datuk Ismail Sabri Yaakob.

Artikel berkaitan

572 calon sah bertanding, PN paling ramai calon

Kita harus hormati keputusan rakyat – PM

JAINJ, PDRM buru pengikut ajaran sesat Si Hulk

Tun M sudah buat yang terbaik, usah ganggu lagi – Anwar

Rosmah pula mohon dibebaskan selepas kes Ahmad Zahid

Beliau dalam ucapannya berkata apa pun berlaku beliau tetap menyokong Perdana Menteri.

Tuduhan bermacam-macma terhadap perdana menteri termasuk lembik dan sebagainya kata Tajudin, Ismail Sabri juga yang dikehendak untuk menjadi PM selepas PRU15.

Beliau berkata demikian pada program Jelajah Aspirasi Keluarga Malaysia, di Kampung Gajah, Perak siang tadi yang dihadiri Perdana Menteri.

Dalam sidang media khas di Petaling Jaya itu, Tajuddin turut berkata Ahmad Zahid tidak layak untuk memimpin Umno bagi menghadapi PRU ke-15.

Tindakan Tajuddin itu mendapat kecaman sesetengah pemimpin UMNO dan beliau berdepan tindakan disiplin parti.

Pautan FB :
https://www.facebook.com/TvPertiwi/

Berita Semasa :
https://tvpertiwi.com.my/2022/07/02/bekalan-minyak-masak-subsidi-dijangka-pulih-beberapa-hari-lagi-kpdnhep/


Tiada Perbincangan Mengenai Kumpulan Sokong Ismail Sabri Dalam Pemilihan UMNO

1

KUALA LUMPUR, Isnin –
 Ketua Bahagian UMNO Ketereh Tan Sri Annuar Musa mengesahkan tiada perbincangan mengenai barisan kepimpinan tertentu dalam parti yang menyokong Naib Presiden Datuk Seri Ismail Sabri Yaakob bertanding jawatan presiden parti itu seperti yang tular di media sosial yang dinamakan “Saf Kepimpinan UMNO Selepas Pemilihan”.

“Kami tidak pernah membincangkan perkara ini, saya tahu ada orang yang menyebarkan barisan kepimpinan itu. Saya rasa kami mempunyai banyak masa untuk memikirkan semua perkara itu tetapi kami tidak pernah duduk bersama dan membincangkan mengenai kedudukan barisan pemimpin dan pertandingan,”

Ketua Bahagian UMNO Ketereh Tan Sri Annuar Musa berkata tiada perbincangan mengenai barisan kepimpinan tertentu dalam parti yang menyokong Naib Presiden Datuk Seri Ismail Sabri Yaakob bertanding jawatan presiden parti itu.

Artikel berkaitan

Menu Rahmah di IPT bermula selepas Aidilfitri

Annuar Musa Dakwa UMNO Sudah Dikuasai Anwar Ibrahim

DAP mahu ubah identiti negara, perkukuh naratif Malaysian Malaysia – ISMA

Tiga beradik wanita ditemukan lemas ketika mandi di pantai Port Dickson

Kronologi Kejadian Babitkan Pesawat TUDM Hawk

Lapor Bernama, beliau mengesahkan perkara itu bagi mengulas mengenai satu poster senarai kepimpinan baharu UMNO tersebar di media sosial yang dinamakan “Saf Kepimpinan UMNO Selepas Pemilihan”.

Poster itu antara lain memaparkan Ismail Sabri sebagai presiden dan Annuar sebagai timbalan presiden manakala Datuk Seri Hishammuddin Tun Hussein, Datuk Seri Mahdzir Khalid dan Khairy Jamaluddin sebagai naib presiden.

Annuar berkata demikian selepas Majlis Penyampaian Anugerah Penghargaan Industri Ekonomi Digital Malaysia Sempena Sambutan Jubli Perak Perbadanan Ekonomi Digital Malaysia (MDEC), hari ini.

Sementara itu, ketika ditanya mengenai pelantikan Timbalan Perdana Menteri dan Menteri seperti yang diutarakan Pengerusi Perikatan Nasional (PN) Tan Sri Muhyiddin Yassin semasa mengadakan pertemuan dengan Perdana Menteri Datuk Seri Ismail Sabri Yaakob, Annuar berpandangan permintaan pelantikan itu tidak salah.

Bagaimanapun, katanya ia terpulang kepada Perdana Menteri untuk membuat keputusan.

Pautan FB :
https://www.facebook.com/TvPertiwi/

Berita Semasa :
https://tvpertiwi.com.my/2022/07/02/dasar-umno-bn-jelas-sokong-ismail-sabri-sebagai-pm-tok-mat/


Kuota Minyak Masak Bersubsidi Cukup

0

PUTRAJAYA, Isnin –
 Timbalan Menteri Perusahaan Perladangan dan Komoditi Datuk Seri Dr Wee Jeck Seng, berkata, kuota minyak masak bersubsidi yang diperuntukkan sebanyak 55 ribu tan metrik sebulan atau 660 ribu tan metrik setahun mencukupi setakat ini.

Bagaimanapun, beliau berkata terdapat aduan yang diterima mengenai kekurangan bekalan minyak masak bersubsidi.

Artikel berkaitan

Dua sayap UMNO dapat teraju baharu, Wanita kekal

Nasib 89 keluarga terbabit laluan ECRL akan dibela – MB Selangor

Lebih RM103.86 juta kepada imam, guru agama di Kelantan

Cagar caruman KWSP heret masalah baharu rakyat – ISMA

Sekat kebebasan bersuara bertentangan agenda reformasi – Dr Mohammad Tawfik

“Kita tahu peruntukan itu setakat ini tak jadi isu sebab untuk B40 minyak RM2.50 (sekilogram) itu tetap kita buat subsidi, tak ada kekurangan. Bagi pandangan saya, kalau benar tak cukup (bekalan minyak masak) boleh tambah kuota,”

DATUK SERI DR WEE JECK SENG / Timbalan Menteri Perusahaan Perladangan dan Komoditi

Wee berkata, pihaknya akan memanjangkan aduan berkenaan kekurangan bekalan minyak masak bersubsidi itu kepada Kementerian Perdagangan Dalam Negeri dan Hal Ehwal Pengguna (KPDNHEP) untuk tindakan lanjut.

Beliau berkata, pihaknya akan meneliti punca perkara itu berlaku memandangkan jumlah minyak masak yang diperuntukan mencukupi, namun apabila tinjauan dilakukan mendapati bekalan minyak masak tidak mencukupi

Katanya kepada pemberita selepas menghadiri Program Jelajah Agrikomoditi #KeluargaMalaysia anjuran Lembaga Minyak Sawit Malaysia di Bentong hari ini.

Pada majlis itu Wee turut menyampaikan Sijil Minyak Sawit Mampan Malaysia (MSPO) dan Skim Bantuan Integrasi berjumlah antara RM3,000 hingga RM15,000 kepada pekebun kecil.

Pautan FB :
https://www.facebook.com/TvPertiwi/

Berita Semasa :
https://tvpertiwi.com.my/2022/07/04/2-4-juta-kenderaan-dijangka-masuk-ke-pantai-timur/


Najib, Zahid Dalang Ketidakstabilan Politik Negara – Wan Saiful

0

KUALA LUMPUR, Isnin –
 Ketua Penerangan Bersatu Wan Saiful Wan Jan melabelkan Presiden Umno Datuk Seri Ahmad Zahid Hamidi dan bekas perdana menteri Datuk Seri Najib Razak sebagai dalang di sebalik ketidakstabilan politik negara yang menurutnya sengaja dicipta untuk menyelamatkan diri masing-masing.

Wan Saiful yang sering mempertahankan presidennya Tan Sri Muhyiddin Yassin, juga mempersoalkan jasa dan faedah mereka terhadap negara, terutamanya ketika Muhyiddin sedang menyelesaikan masalah rakyat, sewaktu memegang jawatan sebagai perdana menteri.

Artikel berkaitan

Kedai Sarbaneka Bangi, Kajang Henti Jual Arak

Sanusi calon tunggal MB Kedah

Malaysia, Vietnam sasar kerjasama kukuh pasaran buruh

Kartunis Turki balas sindiran karikatur tidak berperikemanusiaan Charlie Hebdo

LPPR Tidak Ada Kuasa ‘Membersihkan’ Azam

Beliau dalam kenyataannya di Facebook beliau, berkata perkaran yang berlaku ini jauh bezanya dengan Zahid dan Najib, yang menjadi punca bukan sahaja masalah rasuah dan kleptokrasi yang kita warisi di Malaysia, tetapi juga punca kepada krisis politik yang mereka sengaja cipta dengan mempergunakan jentera parti, semata-mata untuk menyelamatkan diri.

Wan Saiful juga berkata, kedua-dua mereka sudah pasti menjadikan Muhyiddin sebagai sasaran kerana selagi dia dianggap sebagai negarawan oleh rakyat, selagi itulah hidup dua manusia ini tidak tenteram.

Dia seterusnya berkata topik mengenai Najib adalah untuk perbincangan lain dan menumpukan serangan ke atas Zahid.

Jadi kata Wan Saiful apa sebenarnya faedah wujudnya manusia bernama Zahid dalam senario politik Malaysia hari ini?

Paling jelas menurutnya Zahid adalah dalang di sebalik ketidakstabilan politik negara.

Malah Zahid juga adalah dalang di sebalik 15 orang ahli parlimen Umno yang mengkhianati kerajaan sendiri.

Beliau juga membidas zahid sebagai dalang yang pengecut menghadapi pemilihan parti sendiri.

Wan Saiful dana satu hantaran Facebook yang berasingan mempertahankan Muhyiddin sebagai Pengerusi Majlis Pemulihan Negara (MPN).

Beliau juga menasihatkan Ketua Pemuda Umno Asyraf Wajdi Dusuki untuk tidak mengikut jejak Zahid yang sering memburukkan imej bekas presiden Bersatu itu.

Sebagai orang yang berlatarbelakangkan agama, ASyraf wajar berhati hati supaya jangan terikut dengan Zahid yang memburukkan imej Muhyiddin.

Pautan FB :
https://www.facebook.com/TvPertiwi/

Berita Semasa :
https://tvpertiwi.com.my/2022/07/04/2-4-juta-kenderaan-dijangka-masuk-ke-pantai-timur/


Kapitalis Pegang Pemimpin Punca Kegiatan Haram Gagal Dibanteras? – BERJASA

0

SHAH ALAM, Jumaat –
 Malaysia sebagai sebuah negara Islam sehingga kini tidak mampu membanteras penjualan dan kegiatan seperti judi, arak, rokok pelacuran dan pelbagai lagi kegiatan haram lain yang dipercayai berpunca daripada kuasa kapitalis ke atas pemimpin politik.

Setiausaha Agung BERJASA Ir. Ts. Muhammad Lukman Al Hakim mendakwa perkara ini disebabkan sistem melobi, rasuah dan salah guna kuasa yang berleluasa di seluruh dunia termasuk Malaysia.

Artikel berkaitan

Muhyiddin wajar letak jawatan demi kebaikan BERSATU, PN – Azmi Hassan

Tragedi  Batang Kali : Operasi SAR diteruskan jam 9:00 pagi ini

Tiada Perbincangan Mengenai Kumpulan Sokong Ismail Sabri Dalam Pemilihan UMNO

Dewan Rakyat lulus RUU Pemansuhan Hukuman Mati Mandatori 2023

Hanya ada satu kem dalam UMNO – Ahmad Zahid

Menerusi hantaran di Facebook, Lukman berkata, perkara sama juga berlaku di Amerika Syarikat membabitkan industri penjualan senjata api apabila taktik kotor ini sudah menjadi budaya.

Menurut Lukman, Amerika Syarikat sebagai sebuah negara yang liberal dan terbuka tidak langsung mengetatkan kawalan penjualan senjata api kononnya atas nama kebebasan individu.

Ini menyebabkan banyak nyawa telah terkorban dan majoriti rakyat Amerika Syarikat memperjuangkan kawalan terhadap penjualan senjata api, namun ia tidak mampu mengubah apa-apa.

Pada masa sama, dakwanya lagi, hak serta kebebasan majoriti rakyat untuk hidup aman tanpa ancaman senjata api dinafikan.

Lebih malang apabila Amerika yang menggelarkan diri mereka sebagai negara paling maju dan demokratik di dunia juga langsung tidak mengendahkan kehendak majoriti rakyat yang inginkan kawalan ketat terhadap penjualan senjata api.

Sebaliknya, para ahli politik di sana memenuhi kehendak National Rifle Association (NRA) yang kuat melobi agar undang-undang terhadap penjualan senjata api dilonggarkan oleh kerajaan dengan membelanjakan puluhan juta USD setiap tahun bagi mencapai tujuan mereka.

Lukman turut tidak menafikan insiden tembakan rambang yang mengorbankan 19 murid dan dua guru di Texas baru-baru ini seperti menjadi ‘tradisi’ di negara itu.

Dalam masa sama, Lukman mengatakan kebanyakan industri di Malaysia juga dikuasai oleh kapitalis yang melobi pemimpin politik yang majoriti beragama Islam supaya memenuhi nafsu mereka tanpa mempedulikan kehendak majoriti rakyat.

Disebabkan itu, beliau melihat Malaysia yang majoriti pemimpin dan rakyatnya adalah Islam seolah-olah tidak mampu membanteras arak, judi, dadah, rokok, pelacuran, pornografi dan hedonisme.

Pautan FB :
https://www.facebook.com/TvPertiwi/

Berita Semasa :
https://tvpertiwi.com.my/2022/07/04/2-4-juta-kenderaan-dijangka-masuk-ke-pantai-timur/


Pola Kes Aktif Dijangka Meningkat Dalam Tempoh 1 & 2 Minggu – Pakar

0

KUALA LUMPUR, Khamis –
 Lebih 110 negara sudah merekodkan peningkatan kes Covid-19 yang didorong oleh dua subvarian Omicron BA.4 dan BA.5 termasuk Malaysia, Singapura dan Indonesia.

Pakar Kesihatan Awam, Profesor Madya Dr. Malina Osman menjangkakan akan berlaku peningkatan kes aktif dalam tempoh terdekat pengesanan varian membimbangkan Omicron BA.4 dan BA.5.

Artikel berkaitan

Lelaki warga tempatan ditahan buat hantaran keji institusi beraja

Ada benarnya kenyataan Tun M – Pakar Perlembagaan

Keputusan PAU 2002 takutkan orang muda sertai UMNO

Cukai Makmur Bantu Rakyat Hadapi Inflasi

20,041 kes kehilangan wang dari institusi perbankan tahun lalu

Bagaimanapun katanya, impaknya tidak sebegitu teruk bagi mereka yang sudah melengkapkan perlindungan diri iaitu vaksin covid-19.

“…Saya jangkakan akan berlaku peningkatan dalam tempoh terdekat 1- 2 minggu akan datang, dan peningkatan kes aktif. Namun berdasarkan apa saya sebut tadi dengan adanya pemvaksinan dengan sejumlah yang besar, majoriti penduduk kita impak akibat sub-varian Omicron mungkin tidak begitu teruk seperti kita lalui masa badai Delta dan Omicron tahun ini. Dalam konteks itu apa kita perlu lihat setiap individu perlu menjaga SOP tidak leka dan ambil mudah dan ambil tumpuan kepada mereka yang mempunyai risio jangkitan dan tidaj boleh divaksin…”

PROF MADYA DR MALINA OSMAN / PAKAR KESIHATAN AWAM

Mengulas lanjut berkenaan sub varian BA.4 dan BA.5, Dr Malina berkata, bagi mereka yang pernah dijangkiti COVID-19 berkemungkinan untuk mendapat semula jangkitan subvarian berkenaan.

Namun, setiap individu berupaya untuk mencegah jangkitan dengan pertahanan imun yang disebabkan oleh vaksin atau perlindungan semula jadi.

Justeru itu, katanya, pengambilan vaksin covid-19 memberi memainkan peranan penting untuk melindungi seseorang daripada mendapat kesan jangkitan yang ketara.

Dalam pada itu, Dr. Malina berpandangan, kerajaan boleh mengekalkan langkah pencegahan sepertimana yang dilaksanakan ketika ini.

Namun, orang ramai perlu kekal mematuhi prosedur operasi standard (SOP) sedia ada dan segera melaporkan kepada Kementerian Kesihatan (KKM) sekiranya dijangkiti wabak itu bagi memastikan penularan dapat dibendung dengan segera.

“…Saya berpendapatan apa yang dilakukan sekarang boleh diteruskan. tak perlu perinta kawalan pergerakan pada masa ini speerti mana yang saya sedia maklum, sejumlah majoriti kes yang dijagkiti adlaah ringan walaupun ada sebagian memerlukan rawaran hospital. Ada sedikit peningkatan ICU tapi tidak membimbangkan. Aktiviti ekonomi dan sosial boleh diteruskan tapi perlu berhati-hati bagi mengelak tularan dapat berlaku pantas.”

Dr. Malina berkata, bagi mereka yang mempunyai risiko jangkitan tinggi dinasihatkan untuk mendapatkan suntikan vaksin penggalak dos kedua dengan segera.

Terdahulu semalam, Menteri Kesihatan Khairu Jamaluddin memberi amaran kepada orang ramai untuk tidak mengambil ringan jangkitan akibat wabak COVID-19 memandangkan dua subvarian Omicron BA.4 dan BA.5 kini merebak dengan pantas.

Pautan FB :
https://www.facebook.com/TvPertiwi/

Berita Semasa :
https://tvpertiwi.com.my/2022/07/05/najib-zahid-dalang-ketidakstabilan-politik-negara-wan-saiful/


Gerakan Islam Perlu Bersama Susun Gerak Kerja Berdepan Musuh – ISMA

0

https://tvpertiwi.com.my/wp-content/uploads/2022/07/292433191_439236024723074_8482074231222916709_n-1-1.mp4

BANGI, Jumaat –
 Pertembungan membawa manusia ke arah menyembah Allah iaitu perjuangan Al-Haq, dengan membawa manusia mentaati taghut ataupun perjuangan Bathil menjadi kebimbangan ketika ini apabila umat Islam serik kali kalah dalam perjuangan al-Haq.

Presiden Ikatan Muslimin Malaysia (ISMA), Ustaz Muhammad Fauzi Asmuni berkata, kejatuhan umat Islam berpunca daripada kegagalan ‘mengukur’ saiz musuh dan kesilapan cara mendepani mereka.

Artikel berkaitan

PM digesa tolak tuntutan Dong Zong iktiraf UEC

Penduduk Gesa Kerajaan Selamatkan Tanah Melayu Kampung Bharu

Tunggu saya akan jawab – Ahmad Zahid

PAS tak boikot Dominic, cuma kekurangan ahli

2,842 Kes Baharu

Sehubungan itu katanya, badan-badan Islam yang lain termasuk ISMA perlu melakukan koreksi yang bersungguh-sungguh untuk menyusun gerak kerja mendepani musuh.

Beliau berkata setakat ini kesatuan idea sudah berjaya buat dengan badan-badan lain tetapi cabaran masa akan datang adalah bagaimana untuk mengembling tenaga nak bangunkan projek yang boleh menyelesaikan masalah umat.

“Antara yang menjadi tumpuan kita sekarang ni adalah isu kesatuan umat Islam, di antara perkara yang sentiasa menjadi keutamaan kita adalah menjalinkan hubungan kerjasama dengan Badan Pertumbuhan Islam yang lain, jadi kita ada kerjasama dengan badan-badan Islam yang lain dalam gabungan, PEMBELA dan lain-lain, jadi apa yang kita perlu pergi pada fasa akan datang ini bukan setakat kesepakatan dari segi idea, tetapi lebih daripada itu adalah jadi apa yang perlu kita pergi pada fasa akan datang ni, bukan setakat kesepakatan dari segi idea tetapi lebih daripada itu adalah membangunkan projek bersama-sama, jadi ini akan menjadi keutamaan pada masa akan dating.”

USTAZ MUHAMMAD FAUZI ASMUNI / Presiden ISMA

Dalam pada itu, Ustaz Fauzi tidak menafikan usaha besar yang ingin dilakukan mempunyai keterbatasan tertentu dan mencabar.

Justeru itu, sinergi antara badan-badan Islam di seluruh malaysia sangat memainkan peranan dan bersama-sama mencapai Hasrat ini untuk membawa negara ke arah lebih baik.

Beliau berkata demikian semasa Pelancaran Sambutan 25 Tahun ISMA, dengan tema “Bersama Mebangunkan Peradaban” di Bangi Resort Hotel, Selangor semalam.

Sambutan dimulakan dengan Malam Munajat dan akan berakhir pada Malam Kemuncak Sambutan Jubli Perak 25 Tahun ISMA pada Oktober dengan pelbagai program yang dirancang sebagai satu usaha berterusan mendapatkan sokongan masyarakat dan pemimpin tempatan.

Sepanjang 25 tahun ini, ISMA antara pertubuhan yang terkehadapan dalam isu-isu semasa antaranya mengetuai gerakan bantahan COMANGO pada 2014 yang mendapat perhatian kerajaan, mengetuai gerakan bantahan ICERD dan banyak lagi siri-siri kempen bertemakan ‘Selamatkan Ummah’ yang dianjurkan.

Pautan FB :
https://www.facebook.com/TvPertiwi/

Berita Semasa :
https://tvpertiwi.com.my/2022/07/08/pola-kes-aktif-dijangka-meningkat-dalam-tempoh-1-2-minggu-pakar/


PAS Merancang Guna Logo Baharu Pada PRU15

0

KUALA LUMPUR, Jumaat –
 PAS bercadang tidak menggunakan logo Perikatan Nasional (PN) dan bulan purnama untuk calonnya pada Pilihan Raya Umum ke-15 (PRU15).

Presidennya, Tan Sri Abdul Hadi Awang berkata, perbincangan membabitkan jawatankuasa pimpinan tertinggi untuk menggunakan simbol baharu dan sesuai untuk kesemua calonnya bagi PRU akan datang.

“kita berbincang untuk nak ubah simbol, semua kita bincang dalam parti nak buat satu simbol yang baru yang sesuai”

TAN SRI ABDUL HADI AWANG / Presiden PAS

Sabtu lalu, Pengerusi Perikatan Nasional, Tan Sri Muhyiddin Yassin berkata BERSATU dan PAS membuat keputusan untuk menggunakan logo PN pada PRU15 dan penggunaan logo PN sudah dipersetujui oleh Abdul Hadi.

Artikel berkaitan

Hina Quran – Iraq singkir Duta Sweden

JAKIM lancar kutipan derma bantu mangsa gempa bumi Turkiye dan Syria

Hujan Ribut Di Beberapa Negeri Pada Krismas

SPRM, PDRM siasat terperinci pemilikan tanah rizab PDRM- PUTRA

Ada benarnya kenyataan Tun M – Pakar Perlembagaan

Abdul Hadi yang juga Ahli Parlimen Marang berkata, PAS tetap berpegang kepada PRU tidak akan diadakan sehingga tempoh mandat Parlimen berakhir pertengahan tahun depan.

Bagaimanapun, katanya, jika keadaan terdesak PRU boleh diadakan pada bila-bila masa.

Pautan FB :
https://www.facebook.com/TvPertiwi/

Berita Semasa :
https://tvpertiwi.com.my/2022/07/08/pola-kes-aktif-dijangka-meningkat-dalam-tempoh-1-2-minggu-pakar/


Varian Omicron Sub-Lineage BA.5 Di Malaysia Mungkin Sudah Merebak – Khairy

0

https://tvpertiwi.com.my/wp-content/uploads/2022/07/292498361_3222007141390302_6718452954682298846_n-1.mp4

KUALA LUMPUR, Jumaat –
 Lima kes varian Omicron BA.5 dikesan sudah berada di Malaysia dan dicatatkan terdapat peningkatan sebanyak 31 peratus kes Covid-19 bagi tempoh 3 Julai hingga 7 Julai.

Menteri Kesihatan Khairy Jamaluddin hari ini mengingatkan rakyat Malaysia mengenai kemungkinan gelombang keempat COVID-19 melanda negara tidak lama lagi.

Artikel berkaitan

Agihan pendapatan ASB 4.60 sen, bonus tambahan 0.50 sen

Padah tukar eBelia kepada wang tunai, pelajar berputih mata

Sistem wakaf Malaysia jadi rujukan pelajar Indonesia

Idris Harun dilantik semula Peguam Negara

PRK Parlimen Pulai, DUN Simpang Jeram pada 9 September

“Sehingga 30 Jun dan data ini kita sedang kemas kini terdapat 13 kes sub-lineage Omicron yang kita sedang pantau. Enam kes BA.2 12.1, lima kes BA.5 dan dua kes BA.5.2. Setakat ini tiada kes BA.4. Kes-kes ini adalah kes jujukan genom dibuat ke atas kes positif antara Mei dan Jun, jadi kemungkinan BA.5 sudah merebak dengan meluas di Malaysia.”

KHAIRY JAMALUDDIN / Menteri Kesihatan

Jelas Khairy, BA.5 merupakan sub-lineage utama yang menyebabkan peningkatan kes Covid-19 di seluruh dunia ketika ini.

Awal hari ini, media melaporkan jangkitan kes baharu Covid-19 melonjak kepada 4,020 kes pada Khamis berbanding 3,561 pada hari sebelumnya.

Disamping itu, Kementerian Kesihatan Malaysia turut menasihatkan orang ramai terutamanya individu dewasa yang belum mendapatkan dos penggalak untuk dapatkan segera.

Setakat ini, sekitar 30 peratus golongan dewasa masih belum mendapatkan dos penggalak.

Pautan FB :
https://www.facebook.com/TvPertiwi/

Berita Semasa :
https://tvpertiwi.com.my/2022/07/08/pola-kes-aktif-dijangka-meningkat-dalam-tempoh-1-2-minggu-pakar/


Bimbang Kesedaran Melayu Bangkit Punca Tuduhan Dilempar Pada Filem Mat Kilau

2

BANGI, Isnin –
 Tuduhan filem Mat Kilau berunsurkan rasis dan fasis hanyalah dakwaan terpilih yang dicipta ke atas filem yang menaikkan semangat serta jati diri Melayu.

Presiden Ikatan Muslimin Malaysia (ISMA), Ustaz Muhammad Fauzi Asmuni, berkata hakikatnya, di dunia terdapat terlalu banyak filem dari China dan Barat yang menggambarkan kekejaman dilakukan oleh pihak lain ke atas mereka.

“Apa yang jelas adalah kemungkinan wujud kebimbangan di kalangan sesetengah pihak yang melihat kesedaran Melayu Islam meningkat. Kebimbangan itulah yang menjadi latar belakang tuduhan rasis, fasis dan seumpamanya kerana mereka mahu bangsa Melayu terus layu dan diperkotak katikkan sentiasa,”

USTAZ FAUZI ASMUNI / Presiden ISMA

Memetik laporan Ismaweb, Ustaz Fauzi berkata, kesedaran jati diri Melayu adalah permulaan kepada satu perubahan di dalam negara ini.

Jelasnya, perubahan itu akan membawa kepada dominasi lebih kukuh Islam dalam urusan kenegaraan.

Artikel berkaitan

NGO Islam berkumpul bantah tarik balik rayuan kalimah Allah

Belum keperluan isytihar darurat bencana di Johor – Fahmi Fadzil

Aidilfitri disambut Sabtu ini

WIRA PUTRA nasihat pemimpin BERSATU jangan angkuh, sombong

Rakyat Malaysia di Rusia, Armenia, Belarus dinasihat berwaspada

Ini bertentangan dengan gerakan yang berlaku sekarang yang bermatlamatkan untuk mengubah struktur dan asas kenegaraan.

Beliau berkata demikian mengulas mengenai dakwaan bahawa filem Mat Kilau bersifat fasis dan rasis.

Mengulas lanjut, katanya, filem Mat Kilau sekadar cuba menggambarkan sejarah sebagaimana ia berlaku dengan olahan tertentu.

Menurut beliau, isu askar upahan atau penjajah adalah sebahagian daripada realiti sejarah yang berlaku yang tidak mampu dibuang dari sejarah lepas.

Jika pertikaian itu kerana adegan askar upahan itu dibunuh dengan kejam, sepatutnya kritikan juga diberikan kepada adegan askar-askar upahan membunuh penduduk kampung dengan kejam, katanya.

Pautan FB :
https://www.facebook.com/TvPertiwi/

Berita Semasa :
https://tvpertiwi.com.my/2022/07/08/pola-kes-aktif-dijangka-meningkat-dalam-tempoh-1-2-minggu-pakar/


ISMA Anjur Ibadat Korban

0

https://tvpertiwi.com.my/wp-content/uploads/2022/07/D-1-1-1.mp4

BANGI, Isnin –
 Ikatan Muslimin Malaysia ISMA Cawangan Bangi tidak ketinggalan mengadakan program ayuh korban dengan kerjasama Surau Apartment Bangi Idaman, Bangi Selangor, sebagai satu syiar setiap tahun pada musim Aidiladha.

Program dilaksanakan secara bergotong-royong bermula jam 7 pagi melibatkan kira-kira 35 orang ahli Isma Bangi dan selebihnya penduduk di Apartment Bangi Idaman.

Artikel berkaitan

Dr Zakir Naik mungkin dihantar pulang ke India

Azam Baki Dilantik Selepas Lalui Proses Tapisan Keselamatan

Agong, Putera Mahkota Abu Dhabi berkenan lawat LIMA’23

WAFIQ gesa ambil tindakan & perkasa undang-undang filem persenda Islam

Wanita BERJASA bantu golongan ibu tangani isu keciciran pendidikan anak

Menurut Ketua Pemuda Ikatan Muslimin Malaysia Bangi, Ibrahim Azran, sebanyak tiga ekor lembu dan seekor kambing dikorbankan pada “Pogram Ibadah Korban Bersama Isma” bertempat di Surau Apartment berkenaan.

Selain daripada Isma Bangi dua ekor lembu turut disumbangkan masing-masing oleh Pusat Komuniti Anjung Budi dan Surau An Nur di Apartment Bangi Idaman.

“…Hari ini kita akan bahagikan daging korban ini kepada asnaf yang kita akan edarkan tengahari nanti, dan insya Allah kita doakan ibadah qurban ini akan diterima oleh Allah SWT dan golongan asnaf akan dapat manfaat daripada kurban kita ini….

IBRAHIM AZRAN / Ketua Pemuda ISMA Bangi

Menurut Ibrahim, ibadah korban ini turut diadakan di cawangan-cawangan Isma di seluruh negeri.

Ujar beliau, program korban menerusi ayuhkorban.com yang dilaksanakan ISMA ini merupakan satu inisiatif untuk melibatkan ahli-ahli Isma dalam masyarakat selain untuk menghidupkan ibadat korban di Malaysia.

Sementara itu, Pengarah Operasi Pusat Komuniti Anjung Budi, Ustaz Zaizul Irshadi di mana pertubuhan itu yang turut serta menyumbang seekor lembu dalam program kali ini meluahkan rasa syukur apabila ibadat korban tahun ini dapat dilaksanakan dalam keadaan sedikit longgar berbanding dua tahun lalu ekoran pandemik covid-19.

“…bukan perasaan kami sahaja tapi seluruh umat Islam seronok tahun ini Aidiladha diadakan dalam keadaan sedikit terbuka. Sebelum ini, aktiviti korban di buat di rumah sembelihan, tetapi hari ini dibuat dengan penduduk atas inisiatif dengan Anjung Budi, setiap darah yang mengalir itu merupakan pahala untuk peserta korban…”

ZAIZUL IRSHADI ZAMAN / Pengarah Operasi Pusat Komuniti Anjung Budi

Turut meluahkan rasa syukur itu ialah wakil penduduk Apartment Bangi, Idaman, Abdul Aziz yang sudah dua tahun tidak melaksanakan ibadat korban di kawasan penduduk itu ekoran pandemik covid-19.

“…di Bangi Idaman ni, sebenarnya kalau nak diikutkan kita buat sebelum PKP, selepas PKP alhamdulillah dipermudahkan kita dapat 3 ekor. Alhamdulillah.”

ABD AZIZ MOHD ABD MUBIN / Wakil Surau An Nur

Selepas dua tahun dilanda pandemik covid-19, rakyat Malaysia kembali menyambut Aidiladha dalam suasana yang lebih bermakna tahun ini apabila kerajaan mengumumkan perlonggaran Prosedur Operasi Ibadat korban.

Pautan FB :
https://www.facebook.com/TvPertiwi/

Berita Semasa :
https://tvpertiwi.com.my/2022/07/08/pola-kes-aktif-dijangka-meningkat-dalam-tempoh-1-2-minggu-pakar/


Tanpa TPM Negara Masih Terus Berfungsi – Ridhuan Tee

0

https://tvpertiwi.com.my/wp-content/uploads/2022/07/293153795_593835505465157_6552449090832943535_n-1.mp4

BANGI, Isnin –
 Cadangan untuk mewujudkan jawatan Timbalan Perdana Menteri seperti yang dituntut oleh Tan Seri Muhyiddin Yassin tatkala rakyat berdepan krisis kos sara hidup dan peningkatan kes COVID-19 hanya akan merugikan negara.

Ini kerana, kerajaan terpaksa membayar gaji Timbalan Perdana Menteri serta menyediakan banyak lagi kelayakan dan kemudahan yang sepatutnya dinikmati oleh individu yang memegang jawatan itu.

Artikel berkaitan

Wajar tolak SIS, perjuangan bercanggah dengan ajaran Islam

Terserah RoS putuskan keabsahan PAU 2022 – Ahmad Zahid

Khairy akui sertai kerajaan bukan jalan mudah jadi PM

Telur gred A,B dan C kurang 10 hingg 15 % – KPDN

Bukan Sahaja Mahkamah, Tetapi Menteri, Ahli Politik & Penguatkuasa – ISMA

“Tidak usahlah bangkitkan soal jawatan TPM ketika rakyat sedang susah. Ada pun jawatan TPM, ringgit bukan boleh naik pun. Lagipun Pilihan Raya Umum (PRU) sudah tidak lama lagi,”

PROF DR MOHD RIDHUAN TEE ABDULLAH / Pemerhati Politik

Menurut Prof Dr Mohd Ridhuan Tee Abdullah, negara dapat terus berfungsi seperti biasa meskipun tiada jawatan berkenaan ketika ini.

Beliau menggesa ahli politik memberi fokus kepada masalah untuk meringankan beban rakyat, bukan soal jawatan.

Sebelum ini, bekas Ketua Setiausaha Sulit Tan Sri Muhyiddin Yassin, Datuk Dr Marzuki Mohamad mengesahkan, wujudnya perjanjian antara Pengerusi PN itu dan Perdana Menteri, Datuk Seri Ismail Sabri Yaakob mengenai jawatan Timbalan Perdana Menteri.

Marzuki mendakwa, perjanjian itu disaksikan dua individu penting daripada UMNO dan Parti Pribumi Bersatu Malaysia.

Terdahulu, Muhyiddin Yassin dilaporkan telah mengadakan pertemuan dengan Ismail Sabri untuk mengutarakan beberapa perkara penting termasuk jawatan Timbalan Perdana Menteri.

Pautan FB :
https://www.facebook.com/TvPertiwi/

Berita Semasa :
https://tvpertiwi.com.my/2022/07/08/pola-kes-aktif-dijangka-meningkat-dalam-tempoh-1-2-minggu-pakar/


Agihan Keuntungan Perlu Adil Tidak Memihak Pawagam – Cikgu Izzat

0

KUALA LUMPUR, Selasa –
 Tindakan proaktif Perbadanan Kemajuan Filem Nasional Malaysia (FINAS) membuahkan hasil selepas memberi tempoh seminggu kepada Persatuan Pemamer Filem Malaysia (MAFE) membentangkan kertas kerja mekanisme pengiraan baharu berdasarkan prestasi filem tempatan yang ditayangkan di pawagam.

Ikon Buy Muslim First (BMF), Pertubuhan Kebajikan Amal Sejagat, Cikgu Izzat Johari berkata jika mekanisma baru ini berjaya memberi keuntungan lebih pada produser, ini bakal memberikan berita gembira pada semua pembikin filem dan sekali lagi mencipta kejayaan pada industri perfileman tempatan.

Artikel berkaitan

Jakim tiada kaitan urusan tauliah mengajar agama Islam

Kurang 12 jam, gempa susulan landa Turkiye

Bekas Timbalan Ketua Menteri Sabah, Abdul Ghapur Salleh meninggal dunia

Pelan Tindakan Warga Emas Negara dikaji semula

Johari pertahan keputusan lantik anak jadi pegawai khas Parlimen

“FINAS yang ada sekarang bukanlah yang dulu-dulu. Maaf cakap, dulu, FINAS pun saya tak kenal malah nampak macam ‘badan politik’ tetapi kini, FINAS sedang memainkan peranannya yang sebenar. Kita kena sama-sama menghargai pihak-pihak yang juga turut menyokong dan memberikan sokongan penuh kepada pembikinan filem ini iaitu FINAS.”

CIKGU IZZAT JOHARI / Ikon BMF Pertubuhan Kebajikan Amal Sejagat

Beliau berkata, apa yang jelas, filem Mat Kilau: Kebangkitan Pahlawan tidak hanya mencipta sejarah baru pada kejayaan filem Melayu tetapi ia membuka mata ramai pihak bercerita aspek plot, fakta sejarah, pahlawan Melayu hingga soal siapa yang kaut untung lebih daripada kutipan jualan tiket di pawagam.

Tindakan FINAS wajar disokong yang mencari ruang dan peluang kepada pemain industri serta memastikan rakyat Malaysia mendapat hiburan hasil karya filem terbaik daripada pengarah dan penerbit filem yang berkualiti.

Sebelum ini, FINAS) dalam satu kenyataan media menjelaskan filem terbitan Studio Kembara Sdn Bhd itu turut mendapat geran Dana Produksi sebanyak RM1.5 juta dan Dana Pemasaran iaitu RM300,000. Malah, FINAS juga membantu dari aspek pascaproduksi apabila proses suntingan dijalankan di Studio Mixstage, FINAS.

Sebelum ini, FINAS mengadakan mesyuarat dengan pihak pawagam dan produser untuk berbincang lebih lanjut mengenai agihan keuntungan daripada jualan tiket antara pihak terbabit dan mencari garis panduan yang lebih jelas dan adil.

Dalam mesyuarat itu, MAFE dan Persatuan Penerbit Filem Malaysia (PFM) bersetuju untuk mengkaji semula pembahagian kutipan tiket yang ketika ini lebih memihak kepada pawagam.

Pautan FB :
https://www.facebook.com/TvPertiwi/

Berita Semasa :
https://tvpertiwi.com.my/2022/07/12/tanpa-tpm-negara-masih-terus-berfungsi-ridhuan-tee/


KPDNHEP Akan Tarik Lesen Subsidi Pengilang Seludup Minyak Masak

0

https://tvpertiwi.com.my/wp-content/uploads/2022/07/292514958_3420871954825167_6628765608386598180_n-1-1.mp4

PUTRAJAYA, Rabu –
 Menteri Perdagangan Dalam Negeri dan Hal Ehwal Pengguna (KPDNHEP), Datuk Seri Alexander Nanta Linggi menyatakan kegiatan penyeludupan minyak masak subsidi boleh berdepan tindakan digantung daripada beroperasi dan lesen subsidi mereka akan ditarik balik.

Pengilang yang menjalankan kegiatan penyeludupan minyak masak subsidi boleh berdepan tindakan digantung daripada beroperasi dan lesen subsidi mereka akan ditarik balik.

Artikel berkaitan

Kerajaan lulus peruntukan RM30 juta untuk kamera badan PDRM

Jimat RM17 bilion kalau mansuh subsidi petrol T20

20 Pengajar & Pelajar Di Jempol Disahkan Positif

Pengurusan Kes Pecah Amanah RM6.6 Bilion Najib-Irwan Serigar 1 Mac

Dong Jiao Zong Mahu Tulisan Jawi Letak Paling Bawah

Menteri Perdagangan Dalam Negeri dan Hal Ehwal Pengguna (KPDNHEP), Datuk Seri Alexander Nanta Linggi berkata, itu antara tindakan boleh diambil kementeriannya seperti diperuntukkan mengikut Akta Kawalan Bekalan 1961.

“Jika kita dapat bukti dan putuskan mereka benar-benar bersalah, ada undang-undang dan peraturan tertentu yang boleh kita kenakan terhadap individu yang menjalankan kegiatan berkenaan. Kita perlu lihat sejauh mana masalah itu, kita boleh gantung operasi dan tarik balik lesen mereka, namun ia tertakluk kepada tahap mana kesalahan berkenaan.”

Menteri Perdagangan Dalam Negeri dan Hal Ehwal Pengguna (KPDNHEP), Datuk Seri Alexander Nanta Linggi

Tambah beliau, isu ketirisan minyak masak subsidi itu turut dibincangkan dalam Mesyuarat Kabinet hari ini dan memutuskan untuk bekerjasama dengan agensi penguatkuasaan yang lain bagi membanteras jenayah terbabit.

Beliau berkata demikian pada sidang media selepas selepas mengadakan Pemeriksaan dan Pemantauan Harga Barang di AEON Big, Alamanda Putrajaya, hari ini.

Turut hadir sama, Menteri Belia dan Sukan, Datuk Seri Ahmad Faizal Azumu dan Presiden Majlis Belia Malaysia (MBM), Mohd Izzat Afifi Abdul Hamid.

Mengulas pembabitan Kementerian Belia dan Sukan (KBS) dalam isu harga barang, Alexander berkata, sukarelawan belia yang mendaftar di bawah kementerian berkenaan akan menjadi mata dan telinga KPDNHEP bagi melapor jika penjual menaikkan harga barang.

Ahmad Faizal pula berkata, lebih 3,000 sukarelawan diturunkan bagi memantau harga barangan di negara ini dan jika terdapat kenaikan harga barang mereka akan melaporkannya kepada KPDNHEP.

Pautan FB :
https://www.facebook.com/TvPertiwi/

Berita Semasa :
https://tvpertiwi.com.my/2022/07/13/agihan-keuntungan-perlu-adil-tidak-memihak-pawagam-cikgu-izzat/


Mukhriz Dakwa Keputusan Tanam Durian Dibuat Ahmad Bashah

0

Alor Setar, Selasa –
 Bekas Menteri Besar Kedah, Datuk Seri Mukhriz Mahathir mendakwa penanaman durian Musing King di ladang hutan Gunung Inas, Baling dibuat ketika pentadbiran Barisan Nasional (BN) diterajui Ahmad Bashah Md Hanipah.

Presiden PEJUANG itu mendakwa, kerajaan negeri pimpinan Ahmad Bashah pada 2016 hingga 2018 membuat keputusan menukar tanaman pokok getah klon balak (TLC) kepada durian Musang King sekali gus menafikan tuduhan Menteri Besar Kedah Datuk Seri Sanusi Md Noor.

Artikel berkaitan

Universiti awam di Terengganu dikompaun RM25,000

Polis tahan seorang lelaki miliki pistol Beretta, peluru dan dadah

Faizal sanggah Ramasamy, tidak tahu sentimen sebenar orang Melayu

Hari Pengundian Awal Bermula, GPS Terus Mendahului

MP Langkawi mohon maaf, tak sangka tewaskan Tun M

“Anak syarikat kerajaan Kedah, Kedah Agro Sdn Bhd yang sebelum itu diamanahkan untuk menanam semula kawasan terbabit bagaimanapun, gagal melaksanakannya. Selepas itu, Aman Mega Sdn Bhd dilantik untuk mengambil alih tanggungjawab itu, tetapi syarikat itu dibeli oleh syarikat ECK. Ketika pentadbiran Bashah, ECK dibenarkan menanam durian,”

DATUK SERI MUKHRIZ MAHATHIR / Bekas Menteri Besar Kedah

Semalam, Sanusi menafikan pentadbirannya terbabit dalam projek itu sebaliknya menyalahkan kerajaan negeri terdahulu pimpinan Mukhriz yang menjadi Menteri Besar pada 2013 hingga 2016 dan 2018 hingga 2020.

Mukhriz berkata, apabila beliau kembali sebagai Menteri Besar pada 2018, keputusan dibuat untuk mengehadkan penanaman durian kepada hanya 20% sahaja.

Katanya, Jabatan Alam Sekitar (JAS) turut membenarkan peratusan itu untuk tanaman selain TLC dan tujuh spesies pokok hutan lain.

Projek ladang durian Musang King di Gunung Inas sebelum ini dikaitkan antara punca tragedi banjir dan kepala air di Baling, minggu lalu.

Kejadian itu mengorbankan tiga nyawa dan memusnahkan 15 rumah, selain beratus lagi kediaman penduduk rosak teruk.

Mukhriz berkata, walaupun penanaman durian dikaitkan sebagai punca utama bencana berkenaan, namun perlu dilihat bahawa kawasan hutan simpan kekal di Gunung Inas ditukar status kepada ladang pertanian oleh kerajaan BN pada 2007, dan dijenamakan Ladang Sejahtera oleh kerajaan PAS pada 2008.

Pautan FB :
https://www.facebook.com/TvPertiwi/

Berita Semasa :
https://tvpertiwi.com.my/2022/07/12/tanpa-tpm-negara-masih-terus-berfungsi-ridhuan-tee/


Ribut Kuat di Perai, Empat rumah Rosak Teruk

0

Alor Star, Selasa –
 Lebih empat buah rumah di Kampung Jawa, Perai, Pulau Pinang mengalami kerosakan teruk selepas bumbung zink kediaman itu diterbangkan angin ribut, semalam.

Rumah kayu jenis berkembar itu bukan sahaja rosak di bahagian bumbung malah dua daripadanya turut mengalami kerosakan pada dinding luar rumah.

Artikel berkaitan

PPV Dibuka Semula, 9,000 Dos Penggalak AZ Diberi Setiap Hari

KJ jumpa Muhyiddin minggu depan

PAS mohon ketepikan saman Mujahid isu sokong LGBT

Pelan Tindakan Warga Emas Negara dikaji semula

Rogol – bapa tiri berdepan hukuman sebat, 380 tahun penjara

Seorang penduduk, Asrul Affendi berkata, tiga daripada empat rumah itu tidak berpenghuni manakala sebuah lagi didiami sebuah keluarga namun mereka tidak mengalami kecederaan kerana sempat menyelamatkan diri.

Tular di medial sosial video kejadian angin kencang dan hujan lebat yang turut melanda kawasan Perai dan beberapa kawasan di Pulau Pinang.

Selain itu, penduduk yang mengadakan majlis kenduri aqiqah dan kesyukuran turut mengalami detik cemas selepas makanan dan khemahnya diterbangkan ribut ke sebuah pokok kelapa berketinggian kira-kira 20 meter di hadapan rumah.

Lebih tiga puluh tetamu dan ahli keluarga sedang menjamu selera sempat menyelamatkan diri di dalam rumah dan setakat tiada kecederaan dan kemalangan jiwa direkodkan selepas kejadian itu.

Sementara itu, Jabatan Meteorologi Malaysia (MetMalaysia) melaporkan keadaan hujan lebat beserta ribut petir sedang tertumpu di utara Semenanjung dan beberapa negeri lain.

MetMalaysia dalam satu kenyataan di Facebook memaklumkan, cuaca buruk itu lebih tertumpu di sekitar negeri Kedah, manakala hujan lebat turut melanda beberapa buah negeri seperti Pulau Pinang, Perak, Selangor dan Johor

Bagaimanapun, keadaan tersebut akan kembali reda dalam masa terdekat.

Pautan FB :
https://www.facebook.com/TvPertiwi/

Berita Semasa :
https://tvpertiwi.com.my/2022/07/12/tanpa-tpm-negara-masih-terus-berfungsi-ridhuan-tee/


Sampai Bila Mahu Biarkan Negara ditadbir Pemimpin Rakus – ISMA

0

KOTA BAHRU, Selasa –
 Sampai bila rakyat harus membiarkan pemimpin rakus dengan harta dan pangkat memerintah negara, sedangkan bangsa Melayu tidak pernah ketandusan pemimpin yang bermaruah.

Demikian yang dinyatakan Ketua Perhubungan ISMA Kelantan, Ustaz Sharipudin Abdul Kadir.

Artikel berkaitan

PATI antara faktor penyakit tibi meningkat di Malaysia

Kemeriahan Sambutan Hari Malaysia 2021

Cuaca panas: Haiwan juga berisiko kena strok haba

MRSM berbayar tidak ambil hak golongan B40

Ahli UMNO dijangka beri sokongan kepada Annuar Musa

Tegasnya, sudah tiba masanya negara ini dipimpin oleh mereka yang berakhlak mulia, mempunyai jati diri serta rela berkorban nyawa dan harta demi kepentingan umat dan Malaysia.

“Tiada harta dan pangkat yang mereka tinggalkan setelah dipanggil ilahi, tetapi keharuman jasa dan bakti terhadap agama dan negara tetap dikenang oleh ratusan generasi hingga abadi.”

USTAZ SHARIPUDIN ABDUL KADIR / Ketua Perhubungan ISMA Kelantan

Memetik Ismaweb beliau berkata perjuangan Mat Kilau dan rakan seangkatannya perlu dicontohi oleh seluruh anak bangsa terutamanya tokoh-tokoh kepimpinan negara.

Katanya, ungkapan Melayu Sepakat Islam Berdaulat adalah ungkapan keramat untuk bangsa Melayu demi agama, bangsa dan negara.

Menurut Ustaz Sharipudin, masih ramai individu yang berakhlak layak untuk dijadikan sebagai pemimpin bangsa dan negara.

Sehubungan itu katanya, sampai bila kita harus membiarkan mereka rakus harta dan pangkat untuk memimpin negara?

Pautan FB :
https://www.facebook.com/TvPertiwi/

Berita Semasa :
https://tvpertiwi.com.my/2022/07/13/agihan-keuntungan-perlu-adil-tidak-memihak-pawagam-cikgu-izzat/


Tajuddin Mungkin Tiada Dalam Senarai Watikah – Sumber Kerajaan

1

PUTRAJAYA, Selasa –
 Ahli Parlimen Pasir Salak, Datuk Seri Tajuddin Abdul Rahman didakwa telah digugurkan sebagai Duta Besar Malaysia ke Indonesia.

Memetik sumber, nama Tajuddin tidak terkandung dalam senarai terbaru penerima watikah pelantikan diplomat ke luar negara daripada Yang di-Pertuan Agong.

Artikel berkaitan

Henti sebar berita palsu, tunggu pengumuman rasmi tarikh hari raya

Kaji Semula SOP Masjid -Pakar Epidemiologi

Hishammuddin terima surat digantung keahlian UMNO

PM Akui Kelemahan Pengurusan Banjir

423 pengembara China diberi Notis Penolakan Masuk

“Tiada komen. Tanyalah Kementerian Luar ke, tanya Perdana Menteri ke, saya mana tahu,”

DATUK SERI TAJUDDIN ABDUL RAHMAN / Ahli Parlimen Pasir Salak

Lapor, Free Malaysia Today (FMT) yang memetik sumber kerajaan berkata, nama ahli politik UMNO itu tidak tersenarai dalam penerima watikah pelantikan diplomat ke luar negara dari Yang di-Pertuan Agong hari ini.

Menurutnya lagi, kerajaan sudah “berubah hati” mengenai pelantikan Tajuddin.

FMT dalam laporannya mendakwa bahawa Tajuddin ketika dihubungi enggan mengulas dan meminta merujuk isu itu kepada Wisma Putra.

Sebelum ini, media melaporkan Tajuddin digugurkan daripada Ahli Majlis Tertinggi UMNO menerusi satu surat bertarikh 21 Jun.

Pelantikan Tajuddin mengundang kritikan daripada pelbagai pihak termasuk bekas diplomat.

Bagaimanapun, The Malaysian Insight memetik sumber yang rapat dengan Pejabat Perdana Menteri menafikan laporan FMT, dan pelantikan Ahli Parlimen itu cuma “ditangguh”.

Pautan FB :
https://www.facebook.com/TvPertiwi/

Berita Semasa :
https://tvpertiwi.com.my/2022/07/13/agihan-keuntungan-perlu-adil-tidak-memihak-pawagam-cikgu-izzat/